
KATA ALU-ALUAN 
KETUA PENGARAH JAKIM 


Alhamdulillah, marilah kita panjatkan rasa syukur kepada 
Allah SWT atas kurniaan nikmat yang tidak terhingga ke 
atas kita semua. Selawat dan salam atas junjungan besar Nabi 
Muhammad SAW, keluarga baginda, para sahabat dan yang 
mengikut jejak langkah baginda sehingga hari penghabisan. 


Kehidupan di dunia mengikut faham Islam adalah 
merupakan ladang untuk bekalan kehidupan akhirat. Bagi 
seseorang yang meyakini akan bertemu Allah SWT tidak akan 
melakukan perkara yang mazmumah, dan bagi seseorang yang 
meyakini akan adanya Hari Akhirat sudah tentulah berusaha 
bersungguh-sungguh melaksanakan tuntutan sebagai seorang 
Muslim yang beriman. 


Sheikh Dr. Yusuf Al-Qaradhawi dalam FighAl-Awlawiyyat 
mengkritik fahaman ateisme yang tidak mempercayai konsep 
ketuhanan, kenabian dan pembalasan hari kiamat. Mereka 
sama dengan golongan yang digambarkan oleh Allah SWT 
dalam firman-Nya surah al-An’am, ayat 29 bermaksud: 


“Dan tentulah mereka akan berkata pula: Tiadalah 
hidup yang lain selain dari hidup kita di dunia ini, dan 
tiadalah kita akan dibangkitkan semula sesudah kita 
mati”. 


Ateisme adalah merujuk kepada ketidakpercayaan atau 
kurang kepercayaan tentang kewujudan Tuhan. Ideologi ini 
bercanggah dengan prinsip Rukun Negara iaitu Kepercayaan 


Kepada Tuhan dan perlu disekat daripada menyerang akidah 
umat Islam. Di sini saya mengucapkan syabas dan tahniah 
kepada penulis, Ustaz Muhammad Rashidi Wahab, Pensyarah 
dari Universiti Sultan Zainal Abidin, kerana berjaya mengupas 
dengan jelas berhubung isu ateis ini. 


Buku “Ateisme: Satu Penelitian Awal” ini juga 
diharapkan dapat membantu pelbagai pihak memahami 
konsep ateis dan sebagai panduan dalam persediaan umat 
Islam dalam mendepani isu akidah di masa akan datang serta 
memastikan risalah Islam melebar secara menyeluruh kepada 
umat Islam di negara ini. 


Sekian, terima kasih. 


DATUK HAJI MOHAMAD NORDIN BIN IBRAHIM 
Ketua Pengarah 
Jabatan Kemajuan Islam Malaysia 


PRAKATA 


Alhamdulillah. Pertama sekali saya ingin panjangkan 
kesyukuran yang tidak terhingga kepada Allah SWT kerana 
dengan kurnia dan izin-Nya, buku “Ateisme: Satu Penelitian 
Awal” dapat disiapkan. Tanpa pertolongan daripada Allah 
SWT, sudah tentu saya tidak dapat menyempurnakan buku ini 
dengan jayanya. 


Saya merasa terpanggil untuk menghasilkan buku 
ini kerana umat Islam di Malaysia pada masa kini sedang 
berhadapan dengan pelbagai bentuk ancaman pemikiran atau 
ideologi, antaranya ancaman ateisme. Melihat situasi yang 
melanda umat Islam tersebut, buku ini walaupun kelihatan 
ringkas dan nipis, namun ia dianggap penting sebagai rujukan 
atau panduan awal kepada umat Islam di Malaysia dalam 
menghadapi golongan ateis, memandangkan penulisan ilmiah 
mengenai ateisme dalam bahasa Malaysia sangat kurang. 
Sehubungan itu, saya hanya menyentuh aspek utama berkaitan 
ateisme sahaja agar sesuai dengan bentuk buku ini yang bersifat 
ringkas dan padat. Saya juga sedaya-upaya cuba menggunakan 
laras bahasa yang mudah walaupun pada beberapa tempat ia 
kelihatan sukar kerana melibatkan penggunaan istilah dan 
perbahasan yang bersifat falsafah dan teoritikal. 


Pada kesempatan ini, saya ingin merakamkan ucapan 
jutaan penghargaan dan terima kasih kepada semua pihak 
yang terlibat dalam menghasilkan buku ini, sama ada secara 
langsung atau tidak langsung, khususnya kepada Bahagian 
Perancangan dan Penyelidikan JAKIM atas kepercayaan 


yang diberikan kepada saya untuk menulis buku ini. Tidak 
dilupakan juga kepada Panel Pakar Akidah JAKIM yang sudi 
menyemak dan seterusnya memperaku kandungan buku ini. 
Begitu juga kepada seluruh ahli keluarga saya dan para sahabat 
handai yang memberikan sokongan dan dorongan kepada saya 
sehingga buku ini berjaya disiapkan dengan sempurna. Allah 
SWT sahajalah yang dapat membalas semua kebaikan ini. 


Akhir kata, saya mengalu-alukan sebarang cadangan 
daripada para pembaca dalam memperbaiki mutu penulisan 
dan penyampaian dalam buku ini. Adalah menjadi harapan 
saya agar usaha ini dinilai sebagai amalan kebajikan saya 
kepada agama Islam oleh Allah SWT. Amin. 


MUHAMMAD RASHIDI BIN WAHAB 
Pusat Pengajian Usuluddin 

Fakulti Pengajian Kontemporari Islam 
Universiti Sultan Zainal Abidin 

Emel: muhdrashidi85 @ gmail.com 

PENDAHULUAN 


Ancaman ideologi moden bukan sahaja masalah yang dihadapi 
oleh Islam, sebaliknya ia adalah isu global yang sedang 
dihadapi oleh semua agama di dunia bagi mempertahankan 
tradisi masing-masing. Setiap agama kelihatan berusaha keras 
untuk menghadapi tekanan dan serangan pemikiran tersebut. 
Mereka perlu memberikan jawapan yang munasabah terhadap 
idea-idea yang dikemukakan, atau terpaksa mengikut telunjuk 
dan arus ideologi moden. Keadaan ini sangat membimbangkan 
terutamanya bagi umat Islam yang tidak memiliki asas 
keilmuan akidah yang kukuh. Mereka akan mudah terpengaruh 
dengan pelbagai ideologi yang menawarkan idea-idea 
“menarik” berteraskan logik akal sehingga boleh meruntuhkan 
kepercayaan agama seseorang Muslim. 


Justeru, pendedahan mengenai perjumpaan tahunan 
kumpulan ateis di Kuala Lumpur oleh portal Menara.my 
pada 4 Ogos 2017 yang lalu, telah menimbulkan kegelisahan 
dalam kalangan umat Islam di Malaysia. Rata-rata umat Islam 
berharap agar penularan fahaman ateis ini dapat ditangani 
segera oleh pihak kerajaan dan juga pihak berkuasa agama. 
Menurut portal tersebut, perjumpaan itu dianjurkan oleh 
Atheist Republic, dengan diuruskan oleh The Atheist Republic 
Consulate of Kuala Lumpur (Kedutaan Republik Ateis di 
Kuala Lumpur) yang merupakan cawangan Atheist Republic 
di Malaysia. Keanggotaan pertubuhan ini tidak terbatas kepada 
mana-mana bangsa, dan syaratnya cuma satu, iaitu ahlinya 
perlu yakin bahawa Tuhan tidak wujud.' 





' Menara.my. 4 Ogos 2017. Selepas Iftar Gay, Himpunan Ateis Pula di Kuala Lumpur. 
Dlm. https://www.menara.my/selepas-iftar-gay-himpunan-ateis-pula-di-kuala-lumpur/ 

Penelitian terhadap laman Facebook Atheist Republic 
menunjukkan bahawa mereka telah memuat naik status 
berkenaan perjumpaan itu pada 3 Ogos 2017 yang berbunyi: 
“The Atheist Republic Consulate of Kuala Lumpur, Malaysia 
held its annual gathering and it was such a blast! Atheists from 
all walks of life came to meet one another, some for the very first 
time...each sharing their stories and forming new friendships 
that hopefully will last a lifetime! We rock!.” Berdasarkan 
sekeping gambar yang turut dimuat naik, dianggarkan seramai 
lebih 40 orang menyertai perjumpaan tersebut.? Ini bermaksud, 
kumpulan ateis di Malaysia benar-benar wujud dan mereka 
kelihatan bebas bergerak, namun ia kurang disedari oleh umat 
Islam di Malaysia. 


Dalam hal ini, Timbalan Menteri di Jabatan Perdana 
Menteri (pada ketika itu), (Dato” Dr) Asyraf Wajdi Dusuki 
berkata, kerajaan melalui Jabatan Agama Islam Wilayah 
Persekutuan (JAWI) akan menyiasat penglibatan umat Islam 
dalam perhimpunan ateis tersebut sebagaimana yang tular di 
media sosial.” Menurut Ketua Polis Negara (pada ketika itu) 
pula, polis memberi amaran kepada kumpulan ateis agar tidak 
menimbulkan kegelisahan rakyat Malaysia terutama umat 
Islam mengenai aktiviti mereka. (Tan Sri) Khalid Abu Bakar 
berkata, Perlembagaan hanya mengiktiraf agama Islam sebagai 





* Atheist Republic. 3 Ogos 2017. Dlm. https://www.facebook.com/AtheistRepublic 
posts/1500361950050659 

* BH Online. 6 Ogos 2017. Siasat gerakan ateis dalam kalangan orang Islam. Dim. 
https://www.bharian.com.my/berita/nasional/2017/08/309408/siasat-gerakan-ateis-dalam- 
kalangan-orang-islam; Sinar Online. 6 Ogos 2017. Siasat penglibatan umat Islam dalam 
ateis. Dlm. _ http://www.sinarharian.com.my/nasional/siasat-penglibatan-umat-islam- 
dalam-ateis-1.714413 

agama bagi Persekutuan, dan bukannya ateisme.* Kenyataan 
ini mendapat sokongan padu daripada seluruh rakyat Malaysia 
pelbagai peringkat. 


Walau bagaimanapun, terdapat juga segelintir umat Islam 
yang telah memandang sinis pendedahan dan tindakan ini 
dengan menyatakan bahawa kerajaan sengaja mengalih 
perhatian rakyat terhadap isu besar yang berlaku dalam negara 
dengan isu ateis.” Ulasan sebegini sangat mendukacitakan dan 
ia sama sekali tidak melambangkan keperihatinan mereka 
terhadap sensitiviti umat Islam di Malaysia yang inginkan 
agama Islam dipelihara pada setiap masa. Sepatutnya sebarang 
anasir asing yang bertentangan dengan akidah Ahli Sunnah 
wal Jamaah (ASWJ) mesti dipantau dan dikenakan tindakan 
yang tegas. Perkara berkaitan kepentingan dan kesucian agama 
Islam tidak seharusnya dijadikan bahan politik. 


Sehubungan itu, sebuah penulisan atau kajian mengenai 
fahaman ateisme perlu diketengahkan bagi membongkar 
kepincangan pemikiran ini daripada terus memperdaya umat 
Islam di Malaysia. Maka buku yang ringkas ini hadir bagi 
membincangkan beberapa topik berkaitan ateisme merangkumi; 
sejarah ketuhanan dalam tamadun manusia, kemunculan dan 
dasar pemikiran ateisme, perkembangan ateisme di Malaysia, 
kecelaruan pemikiran golongan ateis, Islam membuktikan 





4 Kosmo!. 18 Ogos 2017. Cabaran menangani kumpulan 


Melayu ateis. Dim. https://www.kosmo.com.my/kosmo/content. 
asp?y-2017&dt—0819&pub-Kosmo&sec-—Varia&pg—va 02.htm, Free Malaysia 
Today. 16 Ogos 2017. Khalid beri amaran kepada golongan ateis. Dlm. http://www. 
freemalaysiatoday.com/category/bahasa/2017/08/16/khalid-beri-amaran-kepada- 
golongan-ateis/. Lihat juga Free Malaysia Today. 17 Ogos 2017. Ateis Islam disoal polis, 
Jabatan agama, lapor akhbar Australia. Dlm. http://www.freemalaysiatoday.com/category/ 
bahasa/2017/08/17/ateis-islam-disoal-polis-jabatan-agama-lapor-akhbar-australia/ 

3 The Malaysian Insight. 13 Ogos 2017. Tindakan keras terhadap golongan ateis untuk 
alih perhatian, kata laporan. Dlm. https://www.themalaysianinsight.com/bahasa/s/10692/ 

kewujudan Allah SWT, dialog Abu Hanifah dengan ateis 
dan kewujudan Tuhan menurut sarjana Barat. Topik-topik 
yang dikemukakan ini dianggap sudah memadai sebagai satu 
lontaran awal dalam membahaskan isu ateisme di Malaysia 
pada masa kini. 


SEJARAH KETUHANAN DALAM 
TAMADUN MANUSIA 


Naluri fitrah semulajadi setiap manusia yang berakal adalah 
mempercayai kewujudan Tuhan. Tuhan bermaksud sesuatu 
yang dipuja atau disembah oleh golongan manusia yang 
beragama.' Dalam sejarah manusia, Nabi Adam AS diakui oleh 
setiap agama Samawi sebagai manusia pertama diciptakan oleh 
Allah SWT! dan diturunkan ke Bumi sekitar tahun 7000 hingga 
8000 tahun yang lalu dengan mempelopori tamadun terawal 
dunia.” Menurut ajaran Islam, Nabi Adam AS merupakan 
seorang rasul yang diutuskan sebagai khalifah ke muka bumi. 
Sebagai seorang rasul, sudah tentulah baginda mengimani 
kewujudan Tuhan, iaitu Allah SWT. Perkara ini dirakamkan 
dalam al-Quran sebagaimana berikut: 


do 
a Ar a 2 ied - w is aa Ed An 
IE aa oT a ele Gl KU 5 JB bly 


“Firman Allah SWT yang bermaksud: “Maka hadapkanlah wajahmu dengan lurus kepada 
agama (Allah): (tetaplah atas) fitrah Allah yang telah menciptakan manusia menurut fitrah 
itu. Tidak ada perubahan pada fitrah Allah. (Itulah) agama yang lurus, tetapi kebanyakan 
manusia tidak mengetahui.” Surah al-Rum (30): ayat 30. 

7 Dewan Bahasa dan Pustaka. 2010. Kamus Dewan. Hajah Noresah Baharom (ed.). Kuala 
Lumpur: Dewan Bahasa dan Pustaka. Hlm. 1722. 

* Penulis tidak berhasrat untuk membincangkan mengenai teori Adam sebelum Adam. 

? al-Attas, Syed Muhammad Naquib. 2015. On Justice and the Nature of Man: A 
Commentary on Surah al-Nisa’ (4): 58 and Surah al-Mu 'minun (23): 12-14. Kuala 
Lumpur: IBFIM. Hlm. 47-57. Lihat juga BH Online. 24 Disember 2015. Umur manusia 
7,000-8,000 tahun. Dim. https://www.bharian.com.my/node/107926 


LAN 

Bab pe (yên DAN ag Cah A BA 


BD oli VU ssh GI Jú Dan 
Maksudnya: Dan (ingatlah) ketika Tuhanmu berfirman 
kepada malaikat: “Sesungguhnya Aku hendak menjadikan 
seorang khalifah di bumi.” Mereka bertanya (tentang 
hikmat ketetapan Tuhan itu dengan berkata): “Adakah 
Engkau (Ya Tuhan kami) hendak menjadikan di bumi itu 
orang yang akan membuat bencana dan menumpahkan 
darah (berbunuh-bunuhan), padahal kami sentiasa 
bertasbih dengan memujiMu dan mensucikanMu?” Tuhan 
berfirman: “Sesungguhnya Aku mengetahui akan apa yang 
kamu tidak mengetahuinya”. 


Selepas Nabi Adam AS serta isterinya Hawa diturunkan 
ke bumi," mereka dikurniakan anak iaitu Habil (lelaki) dan 
saudara kembarnya (perempuan) serta Qabil (lelaki) dan 
saudara kembarnya (perempuan), kemudian seorang lagi iaitu 
Hibbatullah.'? Daripada anak cucu Nabi Adam AS inilah, 
maka bertebaranlah manusia di seluruh dunia sehingga hari ini 
yang berkembang dalam pelbagai bentuk. Maka risalah tauhid 
kepada Allah SWT selaku Tuhan Maha Esa yang dibawa 
oleh Nabi Adam AS diteruskan pula oleh para rasul yang lain 
selepas baginda seperti Nabi Idris AS sehingga sampai kepada 
rasul terakhir iaitu Nabi Muhammad SAW. 





1 Surah al-Baqarah (2): ayat 30. 

1 Rujuk al-Quran tentang peristiwa Nabi Adam AS dan Hawa yang telah diperdaya oleh 
iblis supaya memakan buah daripada sepohon pokok yang dilarang oleh Allah SWT. Lihat 
surah al-Bagarah (2): ayat 35-38 dan surah Taha (20): ayat 120-123. 

2 Allah SWT merakamkan beberapa kisah mengenai anak-anak Nabi Adam AS dalam 
al-Ouran antaranya mengenai pembunuhan pertama yang dilakukan oleh Qabil terhadap 
Habil. Lihat surah al-Ma'idah (5): ayat 27-31. 

Namun, perjalanan sejarah yang panjang itu menyebabkan 
sebahagian manusia semakin hilang pegangan, termasuklah 
dalam persoalan agama dan ketidakpercayaan kepada 
kewujudan Tuhan. Dalam hal ini, (Imam) “Abd al-Halim 
Mahmud, mantan Shaykh al-Azhar, menyatakan bahawa 
tamadun manusia, khususnya tamadun Greek, dari aspek 
pegangan ketuhanan terbahagi kepada tiga golongan, iaitu: 


1. 


Golongan syirik. Syirik telah menjadi adat kebiasaan 
yang diamalkan dalam negara mereka. Gejala ini 
boleh dilihat melalui patung berhala dan dokumen seni 
kesusasteraan yang ditinggalkan sebagai bahan bukti 
sejarah tamadun purba. Golongan ini menggambarkan 
Tuhan dalam pelbagai rupa bentuk yang tidak selayaknya 
untuk disembah. 


2. Golongan bertuhan. Golongan ini percaya kepada 


kewujudan Tuhan sebagai pencipta alam. Walau 
bagaimanapun, kepercayaan mereka bukanlah 
sebagaimana tauhid yang dibawa oleh para rasul, tetapi 
tidak juga seperti golongan syirik. Mereka diwakili oleh 
Socrates, Plato, Aristotle dan lain-lain. 


Golongan ateis. Fahaman ini tidak percaya kepada 
kewujudan Tuhan secara mutlak, mengingkari metafizik, 
kebangkitan dan risalah. Mereka hanya berpegang 
dengan logik semata-mata sehingga membawa kepada 
ateisme. Golongan ini jelas kelihatan seperti yang 
terdapat pada Epicurus” dan para pengikutnya.” 





8 Namun, Diagoras of Melos dianggap sebagai tokoh pertama yang mengemukakan idea 
ateisme secara terang-terangan mengenai tiada kepercayaan terhadap Tuhan atau dewa. 
M “Abd al-Halim Mahmud. T.th. Al-Islam wa al-'Agl. Qahirah: Dar al-Ma'arif. Hlm. 88- 

Socrates contohnya, pernah dituduh oleh Meletus sebagai 
ateis kerana menolak para dewa negara dan memperkenalkan 
Tuhannya sendiri. Beliau mempertahankan pendiriannya 
mengenai kewujudan Tuhan dan melarang pemimpin pada 
zamannya melakukan syirik dan menyembah berhala, tetapi 
mereka menentangnya dan membuat keputusan untuk 
membunuh Socrates . Beliau juga berpendapat bahawa Tuhan 
sentiasa ada dalam keadaan Dia sahaja. Apabila manusia 
cuba mencari sifat-Nya dan membicarakan tentang-Nya, 
maka manusia akan dapati bahasa dan akal terbatas untuk 
menyifatkan-Nya dan menjelaskan hakikat-Nya.“ Bahkan 
ketika Socrates diminta menerima kepercayaan dewa pada 
ketika itu, beliau menyatakan bahawa: “Wahai orang Athens, 
saya menghormati dan mencintai kamu, tetapi saya akan 
mentaati Tuhan lebih daripada kamu. "9 


Daripada ketiga-tiga golongan tersebut, ateis adalah 
golongan paling minoriti berbanding dua kumpulan lagi, 
walaupun golongan pertama adalah syirik kepada Tuhan. 
Hal ini membuktikan bahawa fahaman tidak percaya kepada 
kewujudan Tuhan adalah tidak diterima oleh majoriti manusia 
yang berakal. Selain itu, konsep ketuhanan juga merupakan 
doktrin terbesar dalam sesebuah agama, kerana Tuhan ialah 
sumber utama kepada setiap agama. Contohnya dalam 
agama Kristian (Nasrani), sebagaimana agama Yahudi juga, 
kepercayaan kepada Allah SWT sebagai Tuhan adalah tunjang 
terpenting dalam agama Samawi tersebut, walaupun berlaku 
beberapa penyelewengan tentang konsep ketuhanan. 





'S al-Sharastani, Abi al-Fath Muhammad “Abd al-Karim bin Abi Bakar. 1993. Al-Milal wa 
Nihal. Tahgig: Amir “Ali Mahna & “Ali Hasan Fa'ur. Bayrut: Dar al-Ma'rifah. Jld. 2. Hlm. 
401-402. 

16 Bertrand Russell. 1995. History of Western Philosophy. London: Routledge. Hlm. 107. 

Allah SWT telah mengutuskan Nabi Isa AS (dikenali 
sebagai Jesus Christ oleh penganut Kristian) bertujuan 
untuk mengembalikan fitrah manusia beriman kepada-Nya," 
namun ia telah dikhianati dan difitnah oleh kaum Bani Israil 
atau Yahudi. Hasilnya, Nabi Isa AS dijatuhkan hukuman 
bunuh (disalib) oleh pemerintah Rom,” manakala ajarannya 
disebarkan oleh pengikutnya yang setia dikenali sebagai 
Hawariyyun.” Selepas itu, agama Nasrani dikembangkan pula 
oleh para pengikut mereka sebelum ia berjaya diselewengkan 
oleh Yahudi dan Kristian sendiri sehingga menimbulkan 
pelbagai kecelaruan dalam ajaran Kristian." Ajaran ini terus 
diajar dan diwarisi oleh para pengikut Kristian, antaranya 
konsep Triniti, sehingga sampai ke generasi hari ini. 


Begitu juga, perutusan Nabi Muhammad SAW sebagai rasul 
terakhir yang membawa ajaran agama Islam kepada seluruh 
makhluk, khususnya manusia, adalah bagi meneruskan misi 
mentauhidkan Allah SWT. Ia bermaksud kepercayaan kepada 
kewujudan Tuhan adalah perkara yang diterima secara fitrah 





'7 Antara wasiat Nabi Isa AS, sebagaimana yang tercatat dalam Injil Mark 12: 28-32, 
ialah: “Dengarlah wahai Israel (kaum Bank Israil), Tuhan yang menjadi Tuhan kita ialah 
Tuhan yang esa. Cintailah Tuhanmu dengan seluruh jantung hatimu, dengan seluruh jiwa 
ragamu; dengan seluruh fikiranmu dan dengan seluruh kesanggupanmu.” 

8 Kaum Bani Israil sememangnya terkenal dengan kaum yang jahat walaupun mereka 
telah diutuskan rasul yang ramai dalam kalangan Bani Israil sendiri. Selain kisah Nabi 
Isa AS ini, mereka juga mengingkari, memerangi dan membunuh para rasul lain yang 
diutuskan oleh Allah SWT kepada mereka. Lihat surah al-Ma'idah (5): ayat 70. 

1 Al-Quran telah menjelaskan bahawa sebenarnya bukan Nabi Isa AS yang disalib, 
sebaliknya Allah SWT telah menukarkannya dengan orang lain. Nabi Isa AS diangkat 
oleh Allah SWT dan akan diturunkan semula sebelum hari Kiamat. Lihat surah al-Nisa’ 
(4): ayat 157. 

20 Kisah Hawariyyun ini turut dilaporkan dalam beberapa ayat al-Quran antaranya dalam 
surah ali- Imran (3): Ayat 52 dan surah al-Saf (61): ayat 14. 

2! Antara penyelewengan terbesar Yahudi terhadap agama Nasrani ialah mengubah 
kandungan kitab Injil atau Bible sehingga hari ini Bible mempunyai empat versi iaitu 
Matius, Markus, Lukas dan Yohanes. Namun para sejarawan menyatakan bahawa Bible 
versi Barnabas adalah lebih sahih, tetapi ia tidak diiktiraf oleh gereja Vatikan. 

semulajadi dan menjadi perkara yang daruri” memandangkan 
hampir seluruh manusia di dunia adalah beragama. Fenomena 
ini disimpulkan oleh ahli sejarah bahawa tidak pernah terdapat 
sebuah bandar pun tanpa adanya rumah ibadat.” Dalam ertikata 
lain, semua agama menyeru kepada Tuhan, walaupun setiap 
agama itu berbeza tentang konsep ketuhanan masing-masing.” 


Maka golongan ateis yang tidak percaya kepada kewujudan 
Tuhan adalah tidak mewakili gagasan pemikiran terbesar 
manusia sejagat yang mempercayai kewujudan Tuhan. Malah 
penentangan serta penolakan golongan ateis terhadap Tuhan 
menunjukkan bahawa mereka sebenarnya percaya kepada 
Tuhan dan merasa sangat tergugat dengan kepercayaan ateisme 
yang mereka anuti. Tetapi mereka sengaja mencari-cari alasan 
untuk hidup bebas dan tidak terikat dengan kepercayaan agama 
kerana mungkin didorong oleh faktor atau sebab tertentu 
seperti kejahilan dan kesombongan. Mereka cuba meyakini 
hujah-hujah ketiadaan Tuhan walaupun sukar diterima oleh 
akal mereka sendiri. 


KEMUNCULAN DAN DASAR PEMIKIRAN 
ATEISME 


Istilah ateis (atheis) berasal dari perkataan Yunani iaitu atheos 
yang bermaksud tiada Tuhan. Awalnya, istilah ateis ini sering 
digunakan dalam perdebatan antara penganut Kristian dengan 


2 Daruri ialah perkara yang diterima umum dan tidak memerlukan fikiran, usaha dan tabi'i 
yang keras. Lihat Dewan Bahasa dan Pustaka. 1991. Istilah Usuluddin dan Falsafah Islam. 
Kuala Lumpur: Dewan Bahasa dan Pustaka. Hlm. 180. 

2 al-Qardawi, Yusuf. 1977. Al-Khagais al-‘Ammah li al-Islam. Qahirah: Maktabah 

Wahbah. Hlm. 14. 

24 Lihat perbincangan tentang sejarah ketuhanan sepanjang zaman dalam buku ini: al- 

“Aggad, ‘Abbas Mahmud. 1949. Allah: Kitab fi Nasha 'ah al- “Aqidah al-Ilahiyyah. Bayrut: 

Maktabah al- Asriyyah. 

pengikut Yunani sehingga masing-masing saling menuduh 
pihak lawan mereka sebagai ateis.” Menurut The Encyclopedia 
of Religion, ateisme adalah sebuah doktrin bahawa Tuhan tidak 
wujud dan kepercayaan terhadap kewujudan Tuhan adalah 
kepercayaan yang palsu. Menurut The New Encyclopaedia 
Britannica pula, ateisme merupakan sebuah kritikan dan 
penafian terhadap kepercayaan metafizik tentang Tuhan atau 
makhluk kerohanian. Namun ateisme harus dibezakan dari 
agnostisme,” walaupun keduanya membahaskan persoalan 
mengenai Tuhan wujud atau tidak, namun bagi ateis 
ketidakwujudan Tuhan adalah suatu kepastian.” 


Manakala ateis atau ateisme dalam bahasa Arab dikenali 
sebagai mulhid atau ilhad bermaksud menyimpang daripada 
pandangan yang benar.” Selain istilah ilhad, beberapa 
perkataan lain turut digunakan dengan maksud ateisme seperti 
dahriyyah, zanadigah, tabi 'iyyah, la diniyyah dan sebagainya 
lagi. Menurut sarjana Islam, ateisme bukan sahaja menolak 
kewujudan Tuhan serta agama, malah ateis juga bermaksud 
mereka yang mengingkari serta mendustakan kewujudan Allah 
SWT” atau disebut sebagai kufur, murtad atau tidak beragama. 
Secara umumnya, ateis boleh difahami sebagai orang yang 
tidak mengakui atau mempercayai kewujudan Tuhan, manakala 





3 A. B. Drachmann. 1922. Atheism in Pagan Antiquity. London: Gyldendal. Hlm. 6. 

2 Macmillian Publishing Company. 1987. The Encyclopedia of Religion. Mircea Eliade 

(ed.). New York: Macmillian Publishing Company. Jld. 1. Hlm 479-480. 

21 Agnostisme ialah fahaman yang meragui ada atau tiada Tuhan adalah tidak diketahui 
atau tidak pasti. Lihat juga Majlis Agama Islam Selangor. 2015. Gejala Agnostik: Satu 
Ancaman Akidah. Shah Alam: Majlis Agama Islam Selangor. 

2 Encyclopaedia Britannica, Inc. 2005. The New Encyclopaedia Britannica. Jacob E. Safra 
& Jorge Aguilar-Cauz (ed.). Chicago: Encyclopaedia Britannica, Inc. Jld. 1. Hlm. 666. 

2? Ibn Faris, Abi al-Husin Ahmad bin Faris bin Zakariyya. 1979. Mu jam Magayis al- 
Lughah. Bayrut: Dar al-Fikr. Jld. 5. Hlm. 236. 

2 al-Hafani, “Abd al-Mun’im. 1999. Mausu’ah al-Falsafah wa al-Falasifah. Qahirah: 
Maktabah al-Madbuli. Jld. 1. Hlm. 183. 

ateisme (atheism) bermaksud fahaman atau kepercayaan yang 
tidak mengakui kewujudan Tuhan," iaitu lawan kepada theism 
yang bermaksud fahaman mengakui kewujudan Tuhan. 


Sejarah pemikiran moden di Barat,” khususnya 
sekularisme, dikatakan bermula pada zaman humanisme 
Renaisans sekitar abad ke-14 hingga ke-16 Masihi, iaitu 
ketika mana Barat sedang menumpukan perhatian kepada 
ilmu kemajuan kebendaan semata-mata dengan meminggirkan 
pembangunan kemanusiaan dan kerohanian.” Zaman 
Renaisans ini merujuk kepada zaman perkembangan tamadun 
Barat daripada zaman kegelapan” atau kemunduran kepada 
zaman pencerahan atau kebangkitan menuju kemajuan.” 
Kemunculan sekularisme di Barat adalah disebabkan oleh 
penyelewengan dan cengkaman institusi gereja secara 
keterlaluan kepada penganut agama Kristian. Gereja pada 
asalnya merupakan sebuah institusi keagamaan Kristian yang 
dihormati dan disanjungi masyarakat Barat sebelum zaman 
Renaisans. Mereka menjadikan gereja sebagai tempat rujukan 





3! Dewan Bahasa dan Pustaka. 2010. op.cit. Hlm. 64. 

2 Barat dikatakan melalui tiga zaman iaitu Zaman Klasik, Zaman Pertengahan (Gelap) 
dan Zaman Moden. Leornardo Bruni (m. 1444M) dianggap sejarawan moden terawal 
membahagikan tiga zaman di Barat. Lihat Gary Ianziti. 2012. Writing History in 
Renaissance Italy: Leonardo Bruni and the Uses of the Past. London: Harvard University 
Press. Hlm. 310. 

3 al-Attas, Syed Muhammad Naquib. 2014. Islam and Secularism. Kuala Lumpur: IBFIM. 
Hlm. 36. 

% Istilah Zaman Gelap dicipta oleh Francesco Petrarca (m. 1374M) sebagai kritikan 
terhadap kemerosotan ilmu dan kebudayaan di Barat pada zaman tersebut. Lihat J. H. 
Whitfield. 1966. Petrarch and the Renascence. New York: Publishers of Scholarly Books. 
Hlm. 63; Theodore E. Mommsen. 1942. Petrarch's Conception of the ‘Dark Ages’. 
Speculum. Chicago USA: The University of Chicago Press. Hlm. 226-242. 

3 William Bridgwater & Seymour Kurtz. 1959. The Columbia Encyclopedia. New York 
dan London: Columbia University. Hlm. 1786-1787. Rujuk juga perbincangan tentang 
revolusi perindustrian di Barat. 

utama dalam segala keadaan sehingga gereja mudah menguasai 
dan mengongkong seluruh kehidupan masyarakat Kristian di 
Barat.” 


Keadaan tersebut berubah setelah gereja didapati 
menyeleweng dan menyalahgunakan kuasa dengan 
menggunakan nama Tuhan sehingga menjatuhkan maruah 
gereja di mata penganut Kristian. Antara penyelewengan gereja 
ialah memaksa masyarakat Barat tunduk dan menjadi orang 
suruhan gereja, Pope berkuasa mutlak dalam menafsirkan 
Bible dan paderi berhak mengampunkan dosa sesiapa sahaja 
dan sebagainya lagi.” Oleh itu, masyarakat Barat terpaksa 
memikirkan kaedah terbaik untuk melepaskan diri daripada 
penindasan dan cengkaman gereja, iaitu dengan memisahkan 
diri dan kehidupan daripada nilai-nilai keagamaan Kristian 
dengan memberikan tumpuan kepada kemajuan, kemewahan, 
kebendaan, kemegahan dan kewangan semata-mata 
(materialistik).** Zaman ini dikenali sebagai Zaman Moden di 
Barat.” 


Setelah Barat berjaya membangunkan tamadun mereka 
dengan memisahkan kehidupan duniawi daripada keagamaan, 
Islam pula mengalami zaman kemunduran disebabkan oleh 
kehilangan roh Islam pada diri penganutnya dan kelemahan 
umat Islam dalam menguasai ilmu pengetahuan. Semenjak 





3 Carlton J.H. Hayes. 1953. Modern Europe to 1870. USA: MacMillan. Hlm. 149. 

7 al-Salabi, Ahmad. 1977. Mugaranah al-Adyan al-Masihiyyah. Qahirah: Maktabah al- 
Nahdah. Hlm. 136. 

38 Carlton J.H. Hayes. 1953. op.cit. Hlm. 155. 

2? Leornardo Bruni mendakwa bahawa kota Florence, di mana beliau menjadi canselor, 
merupakan tempat lahirnya Renaisans dan Zaman Moden di Barat. Lihat Gary Ianziti. 
2012. op.cit. Hlm. 95. Namun sebahagian pengkaji melihat permulaan Zaman Moden 
berlaku dengan gerakan reformasi dalam agama Kristian yang dipelopori oleh Martin 
Luther (m. 1546M) sehingga tertubuhnya mazhab Protestan. 

itu, Barat berusaha menguasai peradaban dunia dengan 
menyebarkan pelbagai ideologi dan pemikiran yang dicipta 
oleh mereka kepada seluruh manusia, kononnya pemikiran 
Barat mampu memberikan kemajuan kepada ketamadunan 
dunia. Dalam hal ini, serangan pemikiran Barat terhadap dunia 
Islam mempunyai tiga peringkat iaitu; peringkat Perang Salib, 
peringkat penjajahan dan peringkat gerakan Kristianisasi atau 
pemurtadan.” Sekarang dunia Islam berada pada peringkat 
gerakan Kristianisasi yang mempunyai hubungan erat dengan 
peringkat penjajahan, kerana salah satu matlamat penjajahan 
Barat ialah menyebarkan agama Kristian serta ideologi 
pemikiran Barat atas nama agama dan kebenaran kepada 
penduduk negara-negara jajahan mereka." 


Melalui misi menyebarkan ideologi pemikiran tersebut, 
Barat telah mengatur strategi bagi menyebarkan pelbagai 
ideologi moden seperti sekularisme, liberalisme,” pluralisme 
agama, dan begitu juga ateisme. Barat memusatkan kempen ini 
secara besar-besaran, dengan bantuan orientalis, terhadap 
seluruh dunia bertujuan untuk menyerang setiap agama, 
terutamanya Islam, bagi menghancurkan pegangan akidah 
ketuhanan mereka dengan mengenengahkan aliran ateisme. 
Pelopor ateisme zaman kini mendakwa bahawa beragama 
Islam adalah penyebab kepada kemunduran di dunia Islam, 
kerana agama Islam telah mengikat kebebasan akal daripada 





“ Hasan Muhammad Hasan. 1948. Wasa'il Mugawamah al-Ghazw al-Fikri li al- Alam 
al-Islami. Riyad: Al-Rabitah al- Alam al-Islami. Hlm. 20. 

4 Ibid. Hlm. 44-49. 

2 Ideologi liberalisme merupakan antara ancaman terbesar kepada agama dan negara pada 
masa kini. Lihat Muhammad Rashidi Wahab. 2017. Pemikiran Liberalisme dalam Wacana 
Agama dan Ancamannya di Malaysia. Kertas Kerja Wacana Pemikiran dan Peradaban 
Ummah Ke-9. Kuala Lumpur: Pertubuhan Muafakat. 

8 al-Bahi, Muhammad. 1964. Al-Islam fi Ma 'rakah al-Taghrib. Qahirah: Al-Majlis al-A’la 
li Shu'un al-Islamiyyah. Hlm. 33-35, al-Qardawi, Yusuf. 1979. Wujud Allah. Qahirah: 
Maktabah Wahbah. Hlm. 4. 

berfikir untuk mencapai kemajuan." Agenda mereka menjadi 
lebih mudah di zaman globalisasi kini sehingga fahaman 
ateis terus berkembang pesat ke seluruh dunia termasuklah di 
negara-negara Islam. 


Kesan daripada kebangkitan di Barat pada zaman 
Renaisans, maka lahirlah beberapa kenyataan yang disifatkan 
sebagai menolak agama dan Tuhan. Antara tokoh terawal yang 
didapati mengemukakan idea ateisme ialah Baron D' Holbach 
(m. 1789M) yang menulis buku The System of Nature” dan 
Percy Bysshe Shelley (m. 1822M) yang menulis buku The 
Neccesity of Atheism, namun orang pertama yang mengaku 
sebagai ateis ialah Denis Diderot (m. 1784M).*° Dalam buku 
The System of Nature, D’Holbach bukan hanya menyatakan 
bahawa alam ini bekerja dengan mekanismenya sendiri dan 
tidak melibatkan pengaruh Tuhan, bahkan beliau menolak 
kewujudan Tuhan dan mengkritik agama dengan keras. 
Beliau menuduh agama adalah suatu bentuk penindasan serta 
kezaliman yang melemahkan munculnya kebenaran.” Dengan 
kata lain, ateisme di zaman moden ini, menurut D' Holbach, 
adalah lanjutan daripada deisme yang merupakan satu langkah 
yang lebih jauh." 


Manakala dalam buku Good Sense, D' Holbach mendakwa 
bahawa semua kanak-kanak yang dilahirkan adalah ateis 





“ Baron D’Holbach. 2001. The System of Nature. Kitchener, Canada: Batoche Books. Jld. 
2. Him. 124. 

4 Percy Bysshe Shelley. 1993. The Neccesity of Atheism. USA: Prometheus Books. 

“ Gavin Hyman. 2006. Atheism in The Modern Hostory. Dlm. The Cambridge Companion 
to Atheism. Michael Martin (ed.). UK: Cambridge University Press. Hlm. 30. 

4 Baron D’Holbach. 2001. op.cit. Jld. 1. Hlm. 9. 

‘8 Ibid. Jld. 2. Hlm. 66. 

# Baron D'Holbach. 1836. Good Sense. New York: G. W. & A. J. Matsell. No: 30. Hlm. 
25. 

kerana mereka tidak tahu akan Tuhan.” Selain itu, Ludwig 
Andreas Feuerbach (m. 1872M) pula menyatakan bahawa 
pemikiran mutlak tentang Tuhan tidak penting kerana ia 
sekadar khayalan akal yang berpisah daripada Tuhan. Hal ini 
bermaksud kepercayaan terhadap sesuatu perkara hanya boleh 
dirasai dan ditentukan oleh kebendaan sahaja, bukan sesuatu 
yang ditetapkan oleh akal sepertimana kepercayaan Kristian 
tentang Tuhan. Fauerbach turut mendakwa bahawa kewujudan 
manusia adalah sebagai Tuhan tetapi bukan Tuhan, maka agama 
yang baru ialah politik dan bukan agama Kristian. Menurut 
Fauerbach lagi, Tuhan dan agama tidak menjadi asas kepada 
kerajaan kerana asas kerajaan ialah kehendak dan keperluan 
manusia dan masyarakat.” 


Begitu juga Karl Marx (m. 1883M) yang merupakan tokoh 
Sosialis dan Kapitalis, berpendapat bahawa Kristian dan semua 
agama di dunia hendaklah dimusnahkan terlebih dahulu sebagai 
proses membina alam agar manusia menjadi Tuhan. Kerana 
itu agama dianggap oleh Karl Marx ialah candu rakyat, dan 
dikatakan agama telah merampas kesedaran manusia dengan 
membawa episod kedukaan, sedangkan manusia berkeinginan 
menjadikan kehidupan alam ini lebih baik. Menurutnya lagi, 
bukan Tuhan yang mencipta manusia, tetapi manusialah yang 
mencipta Tuhan.” Malah Vladimir Lenin (m. 1924M) yang 
merupakan pendukung kuat falsafah Karl Marx turut berkata, 
bahawa agama adalah sejenis arak yang sangat kotor sehingga 
memabukkan akal serta menutup ingatan seseorang manusia 





30 Ludwig Andreas Feuerbach. 1881. The Essence of Christianity. Terj.: Marian Evans. 
London: Trubner & Co. Hlm. 2; 31; 197; 246; al-Bahi, Muhammad. 1428H. Al- Ilmaniyyah 
wa al-Islam Bayna al-Fikr wa al-Tatbig. Qahirah: Jami'ah al-Azhar. Hlm. 42-47. 

3! Karl Marx. 1970. Critique of Hegel's Philosophy of Right. UK: Oxford University 
Press. Dlm. https://www.marxists.org/archive/marx/works/download/Marx Critigue of 
Hegels Philosophy. of Right.pdf. 

daripada mengingati tentang kesedaran untuk berusaha 
membebaskan diri.” 


Selain itu, kepercayaan ateisme turut mendapat sokongan 
daripada sebilangan ahli politik di Barat seperti Charles 
Bradlaugh (m. 1891M). Beliau yang merupakan ahli parlimen 
di United Kingdom mewakili kawasan Northampton telah 
memperjuangkan hak golongan ateis agar mereka diiktiraf oleh 
kerajaan dan undang-undang. Charles Bradlaugh berkempen 
supaya ateisme diterima dalam kehidupan masyarakat di Barat, 
atau setidak-tidaknya kedudukan golongan ateis perlu setara 
dengan orang yang beragama. Perjuangan panjang beliau 
itu akhirnya mendapat tempat di Barat.” Charles Bradlaugh 
juga mendirikan Pertubuhan Sekular Kebangsaan (National 
Secular Society) pada tahun 1866. Prinsip asas pertubuhan 
ini, menurut pengasasnya, adalah untuk menggalakkan 
kebahagiaan manusia, melawan agama sebagai halangan dan 
menyerang hambatan undang-undang, kepada kebebasan 
berfikir (freethought) sebagai objektif utamanya.” 


Kemuncaknya, Friedrich Wilhelm Nietzsche (m. 1900M) 
menyatakan bahawa Tuhan telah mati,” dan gagasan ini telah 





2 Vladimir Lenin. T.th. Socialism and Religion. Dlm. Socialism and Religion. Australia: 
Communist Party of Australia. Hlm. 3-8. Lihat juga al-Bahi. 1428H. op.cit. Hlm. 48-56. 

3 Charles Bradlaugh Society. Charles Bradlaugh. Dlm. https://charlesbradlaughsociety. 
files.wordpress.com/2015/12/charles-bradlaugh-wikipedia.pdf 

* National Secular Society. The National Secular Society: The First 150 Years 1866-2016. 
Hlm. 4. Dlm. http://www.secularism.org.uk/uploads/the-national-secular-society-the- 
first-150-years-(1866-2016).pdf, National Secular Society. Our story: 150 years of the 
National Secular Society. Dlm. http://www.secularism.org.uk/history.html. 

Pertubuhan Sekular Kebangsaan turut melaporkan berita tentang kumpulan ateis yang 
diberikan tekanan oleh kerajaan dan pihak berkuasa agama di Malaysia. Mereka secara jelas 
menyatakan sokongan kepada kumpulan ateis tersebut. Lihat National Secular Society. 
Malaysia targets ex-Muslims over viral atheist photo. Dlm. http://www.secularism.org.uk/ 
news/2017/08/malaysia-targets-ex-muslims-over-viral-atheist-photo 

> Friedrich Nietzsche. 1887. The Gay Science. Leipzig: E. W. Fritzsch. No: 108. Hlm. 167. 

menjadi asas terpenting kepada ateisme dan lain-lain ideologi 
pascamoden, termasuklah eksitensialisme,” untuk tidak 
mempercayai Tuhan. Maka kehidupan dunia kini diisytiharkan 
bebas daripada kongkongan Tuhan dan agama. Kemunculan 
agama baru, khususnya berlandaskan sekularisme,” telah 
dicanangkan bagi menggantikan agama Kristian tradisional. 
Fenomena ini dikatakan bertepatan dengan proses evolusi 
perkembangan manusia daripada kanak-kanak menjadi 
dewasa dengan manusia harus membuang sifat kanak-kanak 
tersebut apabila mereka telah meningkat dewasa.” Disebabkan 
itu, Teori Evolusi yang dikemukakan oleh Charles Darwin (m. 
1882M)” dan Teori Big Bang turut dikaitkan dengan ateisme. 


Malah Friedrich Nietzsche dalam sebuah novel falsafahnya 
bertajuk Thus Spake Zarathustra, mempromosi kelahiran 
manusia terhebat bernama Ubermensch yang disebutkan oleh 
sebahagian pengkaji sebagai Superman. Manusia ini akan 
menggantikan kedudukan Tuhan yang telah mati dengan 
memerangi agama Kristian dan agama-agama yang lain.” 
Manakala Sigmund Freud (m. 1939M) pula menyatakan 
bahawa agama dan kepercayaan kepada Tuhan adalah ilusi 
sahaja. Agama juga sekadar untuk memenuhi keperluan 
kanak-kanak yang memerlukan pelindungan. Malah agama 
turut diumpamakan seperti penyakit jiwa yang menyerang 





** Frederick Copleston. 2003. A History of Philosophy: Logical Positivism and 
Existentialism. London: Continuum. Hlm. 175. 

31 Sekularisme dan humanisme merupakan satu aspek alternatif positif kepada ateisme. 
Lihat Richard Cimino & Christopher Smith. 2014. Atheist Awakening: Secular Activism 
and Community in America. New York: Oxford University Press. Hlm. 76. 

3 al-Attas. 2014. op.cit. Hlm. 2-5. 

2 Encyclopaedia Britannica, Inc. 2005. op.cit. Jld. 1. Hlm. 666. 

® Friedrich Nietzsche. 1999. Thus Spake Zarathustra. Terj: Thomas Common. USA: New 
York, The Modern Library: Random House, Inc. Hlm. 320. 

kanak-kanak." Demikian beberapa idea tentang ateisme yang 
kemudiannya diteruskan pula oleh tokoh-tokoh ateis zaman 
kini seperti Stephen Hawking,” Richard Dawkins® dan 
sebagainya lagi. 


Berdasarkan paparan sebahagian pemikiran tokoh ateisme 
tersebut, keracunan pemikiran sebegini merupakan sejarah 
terburuk dalam kehidupan beragama di Barat, sebelum 
ia berkembang ke seluruh dunia sehingga kini. Malah 
perkembangan pemikiran moden semasa menunjukkan bahawa 
ia tidak akan berhenti setakat ateisme ini sahaja. Menurut 
WIRED Magazine keluaran November 2006 yang dipetik 
daripada Richard Dawkins, Sam Harris dan Daniel Dennet, 
pada abad ke-21 kini, pergerakan ateisme diistilahkan sebagai 
New Atheism. Walaupun tiada bezanya dengan ateisme yang 
asal, namun New Atheism membawa satu bentuk ateisme yang 
sangat mudah dengan slogan: “Tiada syurga. Tiada neraka. 
Hanya sains.” Kepercayaan dan pengaruh terhadap agama 
tidak boleh dibiarkan dan perlu dilawan, dikritik dan dibongkar 
dengan hujah rasional.” 





S1 Sigmund Freud. 1961. The Future of an Illusion. Terj: James Strachey. New York: WW 
Norton & Company Inc. Hlm. 30, 51. 

2 NBC News. 23 September 2014. I'm an Atheist’: Stephen Hawking on God and Space 
Travel. Dim. https://www.nbcnews.com/science/space/im-atheist-stephen-hawking-god- 
space-travel-n210076 

8 Bukunya yang terkenal mengenai ketidakwujudan tuhan ialah The God Delusion. Lihat 
Richard Dawkins. 2006. The God Delusion. London: Bantam Press. Namun Antony 
Flew, penulis buku There is a God: How the World's Most Notorious Atheist Changed 
His Mind, dalam sebuah temubual telah menyanggah buku Richard Dawkins tersebut 
dengan menyatakan: “If that’s the best argument you (Richard Dawkins) have, then the 
game is over.” Lihat Tothesource. 30 Oktober 2007. Exclusive Flew Interview. Dlm. http:// 
tothesource.org/uncategorized/exclusive-flew-interview/ 

“ WIRED Magazine. 2006. The Church of the Non-Believers. Dlm. https://www.wired. 
com/2006/11/atheism/ 

Manakala sebilangan pengkaji didapati telah mula 
membincangkan apa pula ideologi baru yang akan muncul 
selepas ateisme. Mungkinkah ideologi baru tersebut akan 
mengangkat manusia sendiri sebagai tuhan?® Perkara ini 
tidak mustahil berlaku pada masa hadapan, memandangkan 
sebahagian manusia pada masa kini telah pun menolak 
kewujudan Tuhan, atau percaya bahawa Tuhan telah mati, 
sehingga mereka menjadikan akal sebagai Tuhan yang baru. 
Malah menurut Karen Armstrong, pemikiran ateis pada akhir 
abad ini menyatakan bahawa sekiranya dikatakan Tuhan belum 
lagi mati, maka adalah menjadi tugas manusia yang rasional 
untuk membunuhnya.” Hal ini bagi membolehkan manusia 
menjadi Tuhan. 


PERKEMBANGAN ATEISME DI MALAYSIA 


Secara mudahnya, ateisme pada masa kini boleh dibahagikan 
kepada dua jenis iaitu ateisme eksplisit (positif) dan ateisme 
implisit (negatif). Ateisme eksplisit merujuk kepada golongan 
ateis yang kuat berpegang dengan kepercayaan bahawa Tuhan 
tidak wujud, manakala ateisme implisit adalah golongan ateis 
yang lebih lemah daripada ateisme eksplisit. Namun George 





$$ Berikut beberapa buah buku yang membincangkan perkara ini: David C. Lewis. 2000. 
After Atheism: Religion and Ethnicity in Russia and Central Asia. New York: Routledge, 
Mark Vernon. 2007. After Atheism: Science, Religion and the Meaning of Life. New York: 
Palgrave Macmillan, Phil Ryan. 2014. After the New Atheist Debate. Toronto: University 
of Toronto Press. 

“ Sejarah Firaun mengaku sebagai tuhan antara kisah yang dirakamkan oleh Allah SWT 
dalam al-Quran sebagai pengajaran kepada manusia. Lihat surah al-Qasas (28): ayat 38, 
al-Nazi'at (79): ayat 24. 

“” Karen Armstrong. 1999. The History of God. London: Vintage Books. Hlm. 406. 

s8 Berdasarkan sudut pandang yang berbeza-beza tentang ateisme, maka wujud beberapa 
lagi bentuk pembahagian jenis, tetapi ia tidak dinyatakan di sini. Penulis merasakan 
pembahagian jenis ini sudah memadai untuk digunakan dalam tulisan ini. 

Hamilton Smith ketika mendefinisikan kedua-dua istilah 
ini menyatakan bahawa ateisme implisit adalah merujuk 
kepada ketiadaan kepercayaan terhadap agama dan Tuhan 
tanpa melakukan penolakan secara sedar. Sedangkan ateisme 
eksplisit merujuk kepada ketidakpercayaan terhadap agama 
dan Tuhan yang dilakukan secara sedar.” Menurut Michael L. 
Martin, agnostisme termasuk dalam salah satu daripada jenis 
ateisme implisit, yang mana mereka masih ragu-ragu tentang 
kewujudan Tuhan, walaupun dari aspek definisinya adalah 
berbeza.” 


Dalam hal ini, menurut kajian yang dilakukan oleh Global 
Index of Religiousity and Aetheism pada tahun 2012 oleh WIN- 
Gallup International, daripada 50,000 responden yang dipilih 
daripada 57 buah negara, data yang diperolehi menunjukkan 
bahawa 13 peratus atau 6,500 responden mengaku bahawa 
mereka adalah ateis. Manakala 23 peratus atau 11,500 
responden menyatakan bahawa mereka tidak beragama dan 59 
peratus atau 29,500 responden sahaja yang mengakui bahawa 
mereka beragama. Keputusan ini sangat membimbangkan 
dengan 36 peratus atau 18,000 responden menyatakan bahawa 
mereka adalah ateis dan tidak beragama. Keputusan ini juga 
menunjukkan bahawa wujudnya pola pemikiran manusia secara 
besar-besaran yang tidak mempercayai kewujudan Tuhan dan 
tidak beragama." 





© George Hamilton Smith adalah tokoh ateis terkini yang memperkenalkan istilah 
ateisme eksplisit dan ateisme implisit. Lihat George H. Smith. 1989. Atheism: The Case 
Against God. USA: The American Rationalist. Hlm. 13. 

7 Michael Martin. 2006. The Cambridge Companion to Atheism (General Introduction). 
UK: Cambridge University Press. Hlm. 2. 

1 WIN-Gallup International. 2012. Global Index of Religiousity and Aetheism 2012. 
Switzerland: WIN-Gallup International. Hlm. 2. Dlm. http://www.wingia.com/web/files/ 
news/14/file/14.pdf 

Menurut kajian ini lagi, China merupakan negara yang 
paling ramai mengaku sebagai ateis iaitu 47 peratus, diikuti 
oleh Jepun 31 peratus, Republik Czech 30 peratus dan Perancis 
29 peratus.” Arab Saudi pula merupakan negara Islam serta 
negara Arab paling ramai ateis”? iaitu 5 peratus, diikuti oleh 
Palestin 4 peratus, Pakistan dan Turki 2 peratus.” Manakala 
di Malaysia, tiada pengakuan tentang ateis dilaporkan iaitu 0 
peratus, sedangkan pada tahun 2005 dicatatkan 4 peratus ateis.” 
Walau bagaimanapun, 13 peratus dilaporkan tidak beragama di 
Malaysia dan 6 peratus lagi tidak diketahui pegangan mereka. 
Kajian ini turut meletakkan Malaysia menduduki tangga ke-17 
daripada 57 buah negara yang berpegang dengan agama iaitu 
81 peratus,” melonjak 4 peratus berbanding tahun 2005 iaitu 
77 peratus.” 


Lambakan bahan bacaan berkaitan ateisme, yang 
boleh dimiliki secara mudah pada hari ini, dijangka akan 
meningkatkan lagi jumlah ateis Muslim pada masa hadapan. 
Contohnya, sebuah buku bertajuk The Atheist Muslim: A Journey 
from Religion to Reason tulisan Ali A. Rizvi, yang membawa 





2 Ibid. Hlm. 3. 

3 Beberapa buku dilihat cuba menganalisis faktor-faktor yang menyebabkan semakin 
ramai Muslim di negara-negara Arab menjadi ateis. Antaranya lihat Ahmed Abdulrahman. 
2017. The Rise of Arab Atheism. T.t.p: Independently Published, Brian Whitaker. 2014. 
Arabs Without God. Amazon.com, UK: Createspace Independent Publishing. Buku Arabs 
Without God ini boleh dibaca secara online (http://al-bab.com/book/arabs-without-god) 
dan turut diterjemahkan dalam bahasa Arab. Lihat Brian Whitaker. T.th. “Arab bila 
Rabb. Amazon.com, UK: Createspace Independent Publishing. 

™ WIN-Gallup International. 2012. op.cit. Hlm. 11. 

® Ibid. Hlm. 13. 

7° Ibid. Hlm. 15. 

1 Ibid. Hlm. 10. 

8 Ibid. Hlm. 12. 

idea dan kisah membebaskan diri daripada Tuhan (Allah SWT) 
dan agama (Islam),” boleh dibaca dan dibeli secara atas talian 
(online).*° Kesan globalisasi dunia tanpa sempadan serta faktor 
pegangan akidah yang lemah, akan mengakibatkan umat Islam 
lebih mudah terdedah kepada pengaruh ateisme. Sebagaimana 
berlaku terhadap Ahmad Hargan dari Arab Saudi, yang asalnya 
beliau merupakan seorang Islam yang kuat berpegang dengan 
aliran Wahabi (Salafi),"' kemudian berubah menjadi liberal dan 
seterusnya menjadi ateis.* 


Menurut al-Amoudi, sejak beberapa tahun kebelakangan 
ini jumlah ateis semakin meningkat di negara Arab. Pemikiran 
ini disebarkan secara meluas melalui medium internet 





P Ali A. Rizvi. 2016. The Atheist Muslim: A Journey from Religion to Reason. New York: 
St. Martin’s Press. 

8° Banyak lagi buku ateis Muslim yang boleh diakses secara atas talian, antaranya 
buku tulisan Ibn Warrag. Lihat Ibn Warrag. 1995. Why I am Not a Muslim. New York: 
Prometheus Books; Ibn Warrag. 2003. Leaving Islam - Apostates Speak Out. New York: 
Prometheus Books. 

8! Antara ciri utama Wahabi (Salafi) ialah menolak tradisi dan autoriti mazhab (al- 
lamadhhabiyyah). Dalam hal ini, al-Kawthari (m. 1371H /1951M) melahirkan 
kebimbangan tentang pemikiran menolak mazhab yang dipegang oleh Wahabi (Salafi) 
kerana pada akhirnya ia boleh membawa kepada menolak agama (al-ladiniyyah). Lihat 
al-Kawthari, Muhammad Zahid al-Hasan. 2006. Al-Lamadhhabiyyah Oantarah al- 
Ladiniyyah. Qahirah: Al-Maktabah al-Azhariyyah Lilturath. Hlm. 3-10. 

82 Misr al-‘Arabiyyah. 5 November 2014. Ahmad Hargan: Min Salafi Mutashayyid ila 
Mulhid. Dlm. _ http://www.masralarabia.com/%D8%AA%D8%AD%D9%82%D9%8 
A%D9%82%D8%AT%D8%AA/40285 1-%D8%A3%D8%ADUDI%85 WOS PAF- 
Fo D8 4 AD 7 D8 B1 D9 4x82 7 D8 LAT PDI P86- 
Io D9 6 85 6D 9 6 86- XD 8 B3 DI 484 4D9 481 DI &- 
8A-%D9%85 %D8 %AA%D8%B4%D8GAF%D8%AF-%D8%AS %DI%84%D9I %89 - 
%DI%85%D9I%84%D8%ADGD8%AF. 

Begitu juga pengakuan seorang seorang ateis Melayu-Muslim, dikenali sebagai Wan 
Izzuddin, yang asalnya berfahaman Wahabi (Salafi), kemudian berubah menjadi seorang 
ateis. Lihat Melayu Ateist. 27 Ogos 2013. Perjalananku Menuju Atheisme Part 4. Dim. 
http://melayuatheist.blogspot.my/2013/08/perjalananku-menuju-atheisme-part-4.html, 
Melayu Ateist. 5 September 2013. Perjalananku Menuju Atheisme Part 5. Dlm. http:// 
melayuatheist.blogspot.my/2013/09/perjalananku-menuju-atheisme-pma-part-5.html 

dan media massa sehingga ia menjadi suatu kebiasaan 
bagi golongan terpelajar. Jelasnya, antara faktor penyebab 
berlakunya gejala ateisme di negara Arab adalah sebagai reaksi 
kepada pemikiran jumud dan ekstrem dalam persoalan agama 
serta masalah kemiskinan dan penindasan dalam isu negara." 
Namun isu ateisme ini kurang mendapat perhatian yang serius 
oleh pemimpin dan sarjana di negara Arab terbabit. Mereka 
mungkin disibukkan dengan isu lain sehingga terlupa dengan 
masalah ateisme yang sedang melanda negara mereka. 


Dalam sebuah kajian lain yang dilakukan oleh The Pew 
Forum on Religion and Public Life pada tahun 2010 terhadap 
5.8 bilion responden seluruh dunia, didapati seramai 1.1 bilion 
manusia iaitu 16 peratus adalah tidak beragama. Kategori 
tidak beragama ini terdiri daripada golongan ateis, agnostik 
dan responden yang tidak mengetahui agama mereka sendiri. 
Walau bagaimanapun, mereka yang tidak beragama ini 
kadang-kadang dilihat terpengaruh untuk melakukan beberapa 
amalan orang yang beragama. Menurut kajian ini lagi, China 
merupakan negara tertinggi yang mempunyai manusia tidak 
beragama iaitu 62 peratus atau 700 juta orang, diikuti oleh Jepun 
6.4 peratus dan Amerika Syarikat 4.5 peratus. Tiada negara 
Islam dalam kedudukan 10 teratas bagi tidak beragama.” 


Selain itu, WIN-Gallup International juga melantik TNS 
Malaysia sebagai wakil mereka di Malaysia bagi melakukan 





3 al-Amoudi, Muhammad Omar. Why are there so many atheists in the Arab world?. Dim. 
http://saudigazette.com.sa/article/153393/Why-are-there-so-many-atheists-in-the-Arab- 
world 

4 The Pew Forum on Religion and Public Life. 2012. The Global Religious Landscape: 
A Report on the Size and Distribution of the World s Major Religious Groups as of 2010. 
Washington, D.C: Pew Research Center. Hlm. 24-25. Dim. http://assets.pewresearch.org/ 
wp-content/uploads/sites/11/2014/01/global-religion-full.pdf 

kajian pada tahun 2014. Berdasarkan kajian tersebut ke atas 
500 responden di Malaysia, didapati 3 peratus mengaku sebagai 
ateis dan 20 peratus tidak beragama. Daripada jumlah ateis itu, 
mereka yang terlibat berumur 18-34 tahun iaitu 7 peratus dan 
35-54 tahun 6 peratus, berkerja 3 peratus dan pelajar 5 peratus, 
pendidikan tinggi 4 peratus dan sekolah menengah 3 peratus. 
Di samping itu, kajian ini melaporkan 72 peratus responden 
di Malaysia berpegang dengan agama dan 6 peratus lagi 
tidak diketahui pegangan mereka.” Berdasarkan keputusan 
yang dipaparkan ini, walaupun peratusan ateis di Malaysia 
masih berskala kecil," tetapi ia sangat membimbangkan dan 
berpotensi untuk meningkat jika tidak diberikan perhatian 
yang serius oleh semua pihak. 


Secara lebih tepat, berdasarkan data Jabatan Perangkaan 
Malaysia tahun 2010, daripada keseluruhan rakyat Malaysia 
yang berjumlah 28,334,135 orang, seramai 202,763 orang atau 
0.7 peratus dikategorikan sebagai tiada agama. Berikut jumlah 
terperinci tiada agama bagi negeri-negeri seluruh Malaysia: 
Johor seramai 11,239 orang, Kedah seramai 1,001 orang, 
Kelantan seramai 5,008 orang, Melaka seramai 1,745 orang, 
Negeri Sembilan seramai 8,565 orang, Pahang seramai 39,959 
orang, Perak seramai 21,387 orang, Perlis seramai 432 orang, 
Pulau Pinang seramai 5,588 orang, Sabah seramai 9,850 orang, 
Sarawak seramai 65,056 orang, Selangor seramai 23,804 
orang, Terengganu seramai 269 orang, Wilayah Kuala Lumpur 





3 WIN-Gallup International. 2014. End of Survey Year 2014: Regional & Country Result 
- Malaysia. Switzerland: WIN-Gallup International. Hlm. 10. Dim. http://www.wingia. 
com/web/files/richeditor/filemanager/Malaysia Tables V3 a.pdf 

86 Lihat juga Norsaleha Mohd. Salleh dll. 2015. Pemikiran Tidak Beragama dalam 
Kalangan Belia Islam di Malaysia: Satu Kajian Rintis. Dlm. Jurnal Islam dan Masyarakat 
Kontemporari. Terengganu: Penerbit Universiti Sultan Zainal Abidin. Hlm. 40-55. 

seramai 8,725 orang, Wilayah Labuan seramai 111 orang dan 
Wilayah Putrajaya seramai 24 orang." 





















































Negeri aa Tiada agama | Peratus 
Johor 3,348,283 orang 11,239 orang 0.3 
Kedah 1,947,651 orang 1,001 orang 0.05 
Kelantan 1,539,601 orang 5,008 orang 0.3 
Melaka 821,110 orang 1,745 orang 0.2 
Negeri Sembilan 1,021,064 orang 8,565 orang 0.8 
Pahang 1,500,817 orang | 39,959 orang 2.6 
Perak 2,352,743 orang 21,387 orang 0.9 
Perlis 231,541 orang 432 orang 0.1 
Pulau Pinang 1,561,383 orang 5,588 orang 0.3 
Sabah 3,206,742 orang 9,850 orang 0.3 
Sarawak 2,471,140 orang 65,056 orang 2.6 
Selangor 5,462,141 orang 23,804 orang 0.4 
Terengganu 1,035,977 orang 269 orang 0.02 














87 


etnik, agama, jantina dan negeri, 


gov.my/censusatlas/images/ReligionEN.pdf; 
2011. Laporan Taburan Penduduk dan Ciri-ciri Asas Demografi 2010 (Kemas 


kini: 05/08/2011). 


Dlm. 


Jabatan 


Jabatan Perangkaan Malaysia. 2011. Jumlah penduduk mengikut kumpulan 
Malaysia, 2010. Dlm. https:/www.statistics. 
Perangkaan 


Malaysia. 


https:/www.dosm.gov.my/v 1/index.php?r=column/ 


cthemeB yCat&cat=117&bul_id=MDMxdHZjWTk1SjFzTzNkRXYzcVZjdz09&menu_ 
id=LOpheU43NWJwRWVSZkIWdzQ4TIhUUT09%20 

Wilayah Kual 
maya snaa | 1,674,621 orang | 8,725 orang 0.5 
Lumpur 

Wilayah Labuan 86,908 orang 111 orang 0.1 
Wilayah Putrajaya 72,413 orang 24 orang 0.03 

28,334,1 
Dan 202,763 orang 0.7 

orang 




















Berdasarkan jadual di atas, walaupun tiada bangsa Melayu- 
Islam direkodkan dalam kategori tiada agama, namun ia tetap 
perlu diberikan perhatian. Hal ini kerana, realiti yang kelihatan 
dalam media sosial khususnya, menunjukkan bahawa terdapat 
bangsa Melayu yang beragama Islam telah menjadi ateis." 
Namun, majoriti mereka mungkin takut untuk mengaku sebagai 
ateis secara terang-terangan, sehingga tiada rekod dalam 
data Jabatan Perangkaan Malaysia tahun 2010 bahawa orang 
Melayu berpegang dengan fahaman ateis. Perkembangan ini 
sangat membimbangkan memandangkan jumlah ateis diramal 
akan terus meningkat dari semasa ke semasa, dan mereka 
dijangka menjadi kumpulan majoriti menjelang tahun 2038.” 
Jangkaan ini secara tidak langsung memperlihatkan cabaran 
yang akan dihadapi oleh Malaysia pada masa hadapan. 





8 Contohnya, isu Juli Sumardiati Mohd Jalaludin yang mengistiharkan keluar dari Islam 
(murtad) untuk menjadi seorang ateis dengan menubuhkan laman Facebook Murtads 
di Pantai Timur. Begitu juga isu Hazim Ismail yang mendapat perlindungan daripada 
Kanada, apabila identiti beliau sebagai gay dan ateis diketahui oleh ibubapanya. Lihat 
Harian Metro. 4 Mei 2014. Padah Hina Islam. Kuala Lumpur: New Straits Times Press (M) 
Bhd. Hlm 1; 12, 14; Malaysiakini. 6 April 2016. Kanada beri status pelarian pada gay, 
ateis Malaysia. Dlm. https://m.malaysiakini.com/news/336687 

8 Huffpost. 6 Mei 2012. Atheism to Defeat Religion by 2038. Dlm. http://www. 
huffingtonpost.com/nigel-barber/atheism-to-defeat-religion-by-2038 b 1565108.html 

Tarikh sebenar kemunculan ateisme di Malaysia tidak 
dapat ditentukan secara tepat. Namun, menurut Abdul Rahman 
Abdullah, sejarah ateisme di Malaysia awalnya berkembang 
dalam bentuk Marxisme atau Komunisme” melalui kegiatan 
politik dan sastera. Parti Komunis Malaya (PKM) yang 
didirikan pada tahun 1930 contohnya, mula menjalinkan 
hubungan dengan orang Melayu khususnya dengan Kesatuan 
Melayu Muda (KMM). Salah seorang Penasihat Sulit KMM 
ialah Sutan Djenain dari Indonesia, sebagaimana didedahkan 
oleh Mustapa Hussein iaitu bekas Naib Presiden KMM, 
merupakan seorang komunis dan ateis. Malah antara syarat 
menjadi public figure Komunis atau orang kepercayaan PKM 
ialah pengakuan tidak percayakan agama.” Pernah terjadi 
dialog antara Mokhtaruddin Lasso selaku Presiden KMM 
dengan (Dr) Burhanuddin al-Helmi. Dalam dialog tersebut, 
Mokhtaruddin menyatakan bahawa Tuhan tidak ada, sebab 
kalau Dia ada, tentu Dia berkuasa membuat kasut terompah.” 


Selain itu, pengaruh ateisme juga terdapat dalam kegiatan 
sastera dan pendidikan. Seorang tokoh pengasas ASAS 50 
iaitu Hamzah Husin, mengakui bahawa gejala ateisme serta 
Marxisme atau Komunisme sudah menular dalam sastera 
Melayu pada tahun 50-an lagi. Bahkan terdapat sasterawan 
yang menyatakan bahawa Tuhan tidak ada dan mempersoalkan 
apakah sebenarnya ada syurga di akhirat. Demikian juga sekitar 
tahun 60-an, misalnya Nordin Omar telah membawa mesej 
anti Tuhan dan dirinya sendiri (penyair) dikatakan sebagai 





°° Lihat idea Karl Marx yang merupakan pengasas Marxisme atau Komunisme dalam 
perbincangan di atas. 

°’! Abdul Rahman Abdullah. 1998. Pemikiran Islam di Malaysia: Sejarah dan Aliran. 
Kuala Lumpur: Dewan Bahasa dan Pustaka. Hlm 177-179. 

” Ahmad Boestamam. 1972. Dr. Burhanuddin: Putera Setia Melayu Raya. Kuala Lumpur: 
Pustaka Kejora. Hlm. 5-8. 

Tuhan.” Kassim Ahmad” juga turut mengeluarkan ungkapan 
kontroversi pada ketika itu yang disifatkan membawa ateisme 
melalui sebuah syair bertajuk Sidang Roh: “Nanti akan 
padamlah dengan sendirinya, lampu dari menara tinggi, 
kerana di bawahnya orang kian mabuk, dan Tuhan sudah 
mati. ’”° 


Malah pada tahun 1970-an, sebuah novel bertajuk Atheis 
tulisan Achdiat K. Mihardja dari Indonesia,” telah dipilih 
sebagai teks sastera untuk Sijil Tinggi Persekolahan. Antara 
babak dalam buku tersebut memperlihatkan pengarangnya 
tidak cuba membela agama Islam apabila diserang oleh Hassan 
selaku watak utamanya. Antara kesannya, seorang penuntut 
Tingkatan Enam Atas Sastera telah menyerang Islam sebagai 
localised religon yang sudah out-of-date.” Walaupun selepas 
kejadian itu novel Atheis telah mendapat tentangan daripada 
umat Islam, namun ia masih diterbitkan di Malaysia sehingga 
tahun 1980-an.” Justeru, dalam tempoh yang panjang sehingga 
kini, tidak mustahil pemikiran ateisme terus berkembang dalam 
masyarakat sering dengan kemajuan di Malaysia. 


Maka pendedahan tentang kumpulan Atheist Republic 
berpangkalan di Kanada yang mengadakan perjumpaan 
tahunan bagi ahli mereka di Malaysia baru-baru ini, bukanlah 
suatu yang menghairankan, walaupun ia mengejutkan banyak 


” Abdul Rahman Abdullah. 1998. op.cit. Hlm. 179-180. 

4 Kassim Ahmad dikatakan sebagai tokoh anti Hadis. Bukunya bertajuk Hadis: Satu 
Penilaian Semula mendapat bantahan dan kritikan keras dari para ulama dan sarjana 
tempatan. 

” Kassim Ahmad. 1985. Kemarau di Lembah. Kuala Lumpur: Teks Publising. Hlm. 61. 

% Novel ini turut diterjemahkan ke dalam bahasa Inggeris. Lihat Achdiat K. Mihardja. 
1973. Atheis. Terj.: R.J. Maguire. Australia: University of Queensland Press. 

” Abdul Rahman Abdullah. 1998. op.cit. Hlm. 180-181. 

“Achdiat K. Mihardja. 1984. Atheis. Johor: Penerbit Penamas Sdn. Bhd. 

pihak. Atheist Republic diasaskan oleh Armin Navabi dari 
Iran yang kini menetap di Amerika. Beliau dilahirkan dalam 
sebuah keluarga Muslim Liberal di mana ibu bapanya tidak 
mengamalkan ajaran Islam. Setelah beberapa kali gagal dalam 
percubaan membunuh diri, beliau semakin percaya bahawa 
Tuhan tidak wujud. Bermula pada tahun 2011, Armin telah 
memulakan penubuhan Atheist Republic untuk mengumpulkan 
para ateis seluruh dunia.” Sekarang gerakan menolak 
kewujudan Tuhan ini mempunyai hampir 1.7 juta pengikut 
di Facebook mereka.'” Beliau juga ada menulis sebuah buku 
bertajuk Why There is No God: Simple Responses to 20 
Common Arguments for the Existence of God.'" 


Menurut kenyataan Atheist Republic, walaupun terdapat 
pelbagai tafsiran tentang ateisme, namun penubuhan Atheist 
Republic adalah salah satu daripada organisasi yang cuba 
menyerlahkan betapa baiknya untuk menimbulkan persoalan 
dan mencari jawapan, iaitu idea yang sering dikecam oleh ramai 
orang beragama. Pasukan di Atheist Republic akan berusaha 
untuk mendidik mereka yang berminat dengan ateisme, kerana 
mereka yang berpegang dengan ateisme sebulat suara percaya 
bahawa kefahaman mengenai sesuatu subjek itu akan membantu 
seseorang melihat bagaimana kebanyakan serangan yang 
dibuat ke atas ateisme dan ateis adalah berdasarkan anggapan 
yang salah. Malah, menurut Atheist Republic lagi, ramai orang 
yang masih kurang pengetahuan tentang kebenaran ateisme 
dan ateis sehingga menolak mereka. !?? 





? Atheist Republic. The Foundation of Atheist Republic. Dim. http://www.atheistrepublic. 
com/blog/mohammedsavage/foundation-atheist-republic 

10 Lihat Facebook Atheist Republic: https://www.facebook.com/AtheistRepublic/ 

101 Armin Navabi. 2014. Why There is No God: Simple Responses to 20 Common Arguments 
for the Existence of God. T.t.p: Atheist Republic. 

122 Atheist Republic. About Atheism. Dlm. http://www.atheistrepublic.com/about-atheism 

Dalam penelitian di media sosial, terdapat beberapa laman 
di Facebook yang bertujuan untuk menyebarkan ateisme di 
Malaysia. Antaranya kumpulan Warung Atheist yang 
mempunyai keahlian seramai lebih 5000 orang,'? kumpulan 
Malaysian Atheist Confessions yang mempunyai keahlian 
seramai lebih 2,000 orang,” kumpulan Malaysian Atheists, 
Freethinkers, Agnostics and Their Friends mempunyai 
keahlian seramai lebih 1900 orang'® dan kumpulan Atheist 
Republic of Malaysia yang mempunyai keahlian seramai 
lebih 1800 orang.'?? Itu belum lagi dilihat dalam media sosial 
lain seperti Twitter yang dikatakan penggunanya lebih terbuka 
dari Facebook. Selain itu, beberapa blog turut dikesan 
menyebarkan fahaman ateis. Antaranya blog Melayu Ateist 
yang ditulis sejak tahun 2013 lagi bagi tujuan perkongsian 
tentang “perjalanan anak Melayu menuju kebenaran’,'”’ blog 
Malaysian Humanist, blog Aku Seorang Bekas Islam'” dan 
sebagainya lagi. 


Semua ini membuktikan bahawa gejala ateisme dalam 
kalangan rakyat Malaysia, khususnya Melayu-Islam, pada 
masa kini berada di tahap yang sangat membimbangkan. 
Perkembangan pesat ateisme ini sudah tentu dipengaruhi 
oleh beberapa faktor dalaman dan luaran yang memerlukan 

Warung Atheist. Dlm. https://www.facebook.com/groups/warong.atheist 

Malaysian Atheist Confessions. Dim. https://www.facebook.com/ 
melayuatheistconfession 
105 Malaysian Atheists, Freethinkers, Agnostics and Their Friends. Dlm. https://www. 
facebook.com/groups/760774403964961 
106 AtheistRepublicofMalaysia. Dlm. https://www.facebook.com/groups/464419150396756 
17 Melayu Ateist. 24 Julai 2013. Pendahuluan. Dim. http://melayuatheist.blogspot. 
my/2013/07/pendahuluan.html 
108 Malaysian Humanist. 29 September 2013. Salah Faham Lazim Terhadap Ateisme. Dim. 
http://malaysianhumanist.blogspot.my/2013/09/salah-faham-lazim-terhadap-ateisme.html 
109 Aku Seorang Bekas Islam. Kenapa saya tinggalkan Islam. Dlm. http://abu-yusufmalizi. 
blogspot.my/p/kenapa-aku-tinggal-islam.html 

kajian dan penelitian lebih mendalam. Melalui kajian 
dan penelitian tersebut, satu kaedah yang sistematik dan 
menyeluruh perlu difikirkan bersama bagi membendung gejala 
ateisme dan ideologi moden yang lain daripada terus menular 
mempengaruhi umat Islam di Malaysia. Jika tiada sebarang 
usaha yang berterusan dan bersungguh-sungguh pada masa 
kini, diyakini jumlah ateis di Malaysia akan terus meningkat 
lebih ramai lagi pada masa hadapan. Perkara sebegini tidak 
seharusnya dibiarkan berlaku di bumi Malaysia yang majoriti 
rakyatnya adalah beragama Islam. 


KECELARUAN PEMIKIRAN GOLONGAN 
ATEIS 


Selepas artikel penulis bertajuk Bahaya Ateisme: Pemikiran 
Menolak Tuhan diterbitkan oleh majalah Dewan Tamadun 
Islam,''® penulis telah menerima komentar serta kritikan 
daripada pelbagai pihak dalam media sosial, khususnya di 
Facebook. Antara komentar tersebut menyatakan: “Menolak 
tuhan tak bahaya, memaksa orang mempercayai dan 
menghukum mereka yang tidak mengikut kepercayaan kamu, 
itu lebih bahaya!.” Kenyataan ini jelas menunjukkan bahawa 
golongan liberal turut memayungi atau menyokong ateisme 
kerana ia dikatakan sebagai hak asasi manusia golongan ateis 
dalam mengamalkan kepercayaan mereka.!!! Namun, daripada 
beberapa kritikan tersebut, penulis tertarik dengan satu kritikan 
yang dihantar oleh seorang ateis kepada penulis secara personal 
melalui messenger. 





10 Muhammad Rashidi Wahab. 2017. Bahaya Ateisme: Pemikiran Menolak Tuhan. Dlm. 
Dewan Tamadun Islam 10. Kuala Lumpur: Dewan Bahasa dan Pustaka. Hlm. 21-23. 

H1 Walau bagaimanapun, John Locke (m. 1704M) selaku bapa liberalisme dilihat tidak 
bersetuju dengan falsafah ateisme yang menolak kewujudan Tuhan. Lihat John Locke. 
1765. Letters Concerning Toleration. London: Printed For A. Millar dll. Hlm. 60. 

Dalam dialog kami, ateis tersebut (KM, bukan nama 
sebenar) menyatakan bahawa beliau merupakan seorang gay 
dan telah murtad dari Islam (ex-Muslim). KM didapati telah 
terpengaruh dengan kumpulan Atheist Republic sehingga 
menyebabkan beliau memilih untuk menjadi seorang ateis. 
Beliau kelihatan sangat yakin dengan pegangan ateisme 
tersebut dan mengatakan: “Ramai tak selesa disebabkan 
agama. Saya takkan beragama walaupun dibunuh ataupun 
dihukum berterusan tanpa henti.” Justeru, menurut KM, 
semakin ramai orang Muslim di Malaysia akan berpegang 
dengan fahaman ateis pada masa hadapan disebabkan beberapa 
faktor, antaranya tiada jawapan terhadap pelbagai persoalan 
mengenai kewujudan Tuhan. Berikut dirumuskan beberapa 
sebab atau persoalan tersebut: 


1. Manusia yang beragama tidak dapat membuktikan 
tentang kewujudan Tuhan sama ada melalui pancaindera 
atau kaedah saintifik. Tidak logik untuk menyembah 
Tuhan yang tidak dapat dilihat dengan mata dan juga 
tidak dapat dibuktikan oleh kajian empirikal. Perkara 
ini menunjukkan bahawa Tuhan tidak wujud. 


2. Setiap agama mendakwa bahawa mereka adalah agama 
yang benar dan mempunyai Tuhan untuk disembah. 
Tetapi mengapakah setiap agama memiliki Tuhan 
masing-masing yang berbeza-beza? Tuhan agama 
manakah yang sebenar-benar Tuhan? 


3. Kepercayaan orang Muslim bahawa setiap perbuatan 
memerlukan keizinan daripada Tuhan adalah tidak 
benar. Melahirkan anak contohnya, adalah perbuatan 
manusia bersifat semulajadi yang tidak memerlukan 

izin daripada Tuhan. Campur tangan Tuhan terhadap 
perbuatan manusia adalah satu jenayah. 


4. Berdasarkan konsep keizinan dari Tuhan, didapati 
agama Islam diasaskan oleh ketakutan. Disebabkan itu, 
ramai Muslim Rohingya dibunuh kerana mereka takut 
untuk keluar bebas daripada kongkongan agama dan 
Tuhan yang telah ditakdirkan kepada mereka. 


5. Islam adalah agama keganasan dan kekejaman kerana 
mereka dibolehkan untuk membunuh atau menyembelih 
manusia dan haiwan. Apatah lagi manusia dan haiwan 
yang mereka bunuh tersebut bukan seorang atau seekor 
pembunuh. 


6. Tuhan tidak mengetahui semua perkara. Jika Tuhan 
mengetahui, sudah tentu Dia boleh menciptakan telefon 
dan pelbagai peralatan lain. Tuhan sengaja menciptakan 
manusia dan haiwan, sedangkan Dia telah menetapkan 
mereka akan masuk ke dalam neraka. 


7. Ibu bapa merupakan pembunuh kepada anak mereka 
sendiri. Ini kerana, anak tersebut dijaga dan dikawal oleh 
ibu bapa, sedangkan kematian adalah suatu kemestian. 
Jika anak tersebut mati, mengapakah ibu bapa yang 
melahirkan tidak pula dihukum? 


8. Apa yang berlaku kepada manusia selepas sesuatu 
agama diciptakan? Manusia yang berpegang kepada 
agama masih mempercayai Tuhan dan arahan-Nya 
untuk membunuh sesiapa sahaja yang menyalahi agama 
mereka. 

. Kenapa manusia masih percaya kepada neraka, 


sedangkan neraka tidak dapat dilihat dan dibuktikan? 
Logikkah jika kita ingin membeli sebuah rumah, 
tetapi rumah tersebut tidak kelihatan. Ini menunjukkan 
bahawa neraka tidak wujud. 


10. Kepercayaan agama Islam adalah tidak benar kerana 


11. 


menyatakan bahawa agama selain Islam adalah salah. 
Ini kerana, setiap agama mempunyai Tuhan masing- 
masing, jadi mengapakah agama selain Islam dikatakan 
tidak benar oleh agama Islam? 


Jika benar andaian bahawa neraka itu wujud, ia 
menunjukkan bahawa Tuhan telah gagal membuktikan 
kewujudan-Nya kepada manusia. Manusia akan percaya 
kepada neraka sahaja, sedangkan kewujudan Tuhan 
tidak dapat dibuktikan. 


12.Tidak akan wujud agama dan Tuhan jika tiada 


kepercayaan tentang agama dan Tuhan. Ini bermaksud, 
kepercayaan ateisme adalah benar kerana setiap 
manusia yang dilahirkan asalnya tidak beragama dan 
tidak mempercayai Tuhan. 


Berdasarkan persoalan yang ditimbulkan ini, penulis 


melihat hanya beberapa soalan sahaja yang benar-benar 
memfokuskan isu kewujudan Tuhan. Lain-lain soalan lebih 
bersifat emosional yang bertujuan untuk memburuk-burukkan 
agama Islam, atau bersifat persoalan ranting sahaja, berbanding 
isu utama tentang ketidakpercayaan mereka terhadap 
kewujudan Tuhan. Hal ini sebagaimana diakui sendiri oleh 
KM, katanya: “Mesej ni mewakili ramai yang dah/masih/akan 

tak percaya ada kewujudan Tuhan yang masih tak dapat dilihat 
oleh semua manusia yang masih hidup sebagai manusia... 
Buatlah pembaharuan kalau nak sangat mereka percaya ada 
kewujudan Tuhan sebab mereka hanya percaya perkara/benda 
yang hanya boleh dilihat/disentuh.” 


Selain itu, gaya penulisan dan ayat yang digunakan oleh 
KM jelas menunjukkan bahawa beliau, atau mungkin majoriti 
ateis yang lain, bersikap memberontak dan tidak memiliki 
kematangan dalam mengemukakan persoalan serta hujah. Hal 
ini mungkin disebabkan mereka menyedari bahawa ateisme 
adalah fahaman yang tidak benar serta tidak memiliki asas 
ilmiah yang kuat, sebagaimana yang pernah dikatakan oleh 
Antony Flew kepada Richard Dawkins (ateis): “If that's the 
best argument you have, then the game is over.” Berdasarkan 
dialog dan persoalan yang dikemukakan ini juga membuktikan 
bahawa masalah terbesar golongan ateis adalah kejahilan, 
kekeliruan dan kedegilan mereka dalam memahami persoalan 
ilmu serta kebenaran tentang Tuhan. 


Contoh KM ini juga menunjukkan bahawa golongan 
ateis di Malaysia tidak begitu memahami falsafah ateisme 
sebagaimana yang dikemukakan oleh tokoh-tokoh ateis. 
Mungkin sebahagian mereka sekadar mengikut arus atau trend 
anak muda di Barat pada masa kini yang kelihatan sempoi 
atau cool dengan status tidak beragama atau ateis. Apatah lagi 
sifat anak muda sememangnya suka kepada kebebasan tanpa 
sebarang kongkongan, termasuklah bebas dalam soal agama 
dan kepercayaan. Maka jalan pintas kepada kebebasan yang 
diinginkan tersebut ialah dengan memeluk fahaman ateis, 
tanpa mereka menyedari kepincangan pemikiran itu. 





112 Lihat notakaki no. 63. 

Walau bagaimanapun, jika diteliti daripada pelbagai 
sorotan, didapati kecelaruan pemikiran golongan ateis hanya 
didasari oleh dua persoalan pokok sahaja iaitu: 


1. Jika Tuhan ada, kenapa Tuhan tidak dapat dibuktikan 
melalui penglihatan dan kajian empirikal? Tunjukkan 
di manakah Tuhan sekarang? 


2. Jika benar Tuhan yang menciptakan manusia dan alam 
semesta ini, siapakah pula yang menciptakan Tuhan? 


Manakala selain daripada dua soalan ini, seperti, jika 
Tuhan ada, mengapakah bencana, kezaliman dan kemiskinan 
masih berlaku di dunia?, atau; kenapa kita perlu kepada 
agama?, atau lain-lain soalan seumpamanya, adalah persoalan 
yang dianggap sebagai ranting daripada dua persoalan pokok 
tersebut. Jika persoalan pokok ini dapat diselesaikan, maka 
persoalan ranting yang lain adalah lebih mudah untuk dijelaskan 
kepada mereka. Justeru, penulis hanya akan memfokuskan 
kepada menjawab dua persoalan pokok ini sahaja kerana ia 
merupakan tunjang utama dalam penghujahan golongan ateis 
untuk tidak mempercayai kewujudan Tuhan. 


ISLAM MEMBUKTIKAN KEWUJUDAN 
ALLAH SWT 


Ancaman ateisme bukan perkara baru dalam sejarah pemikiran 
Islam. Ulama Islam seperti Imam) al-Ghazali (m. 1111M/505H) 
misalnya, telah berhadapan dengan serangan ahli falsafah 
pada zamannya, termasuklah daripada golongan materialis 
dahriyyun yang menyangkal kewujudan Allah SWT dengan 
merumuskan bahawa alam ini bersifat gadim dan tercipta 

dengan sendirinya." Kemudian, al-Ghazali melalui karyanya 
Tahafut al-Falasifah menjawab dengan tegas bagi meluruskan 
kembali kekacauan pemikiran tersebut. Kritikan ini akhirnya 
membuatkan ahli falsafah tidak mampu lagi untuk bangun bagi 
mempertahankan pemikiran mereka tentang, ketidakwujudan 
Tuhan kerana alam gadim, tiada kebangkitan jasmani dan 
Tuhan tidak mengetahui perkara juz 'iyyat. Menurut al-Ghazali, 
dalam akidah Islam, Allah SWT adalah Tuhan Wajib al-Wujud 
sebagai Maha Pencipta yang menjadikan sesuatu daripada 
tiada kepada ada. Jika alam ini dikatakan gadim, bermaksud 
alam tidak diciptakan. Perkara ini mustahil kerana bukti nagli 
dan ‘agli menunjukkan bahawa alam ini adalah baharu.'” 


Justeru, dalam wacana akidah semasa berdasarkan 
pengajian Sifat 20 sifat yang wajib bagi Allah SWT," ulama 
ASWJ dalam kalangan Asha'irah dan Maturidiyyah, telah 
menetapkan bahawa sifat Nafsiyah hanya mempunyai satu 
sifat sahaja iaitu sifat Wujud. Wujud ertinya ada dan tetap (al- 
thaggug wa al-thubut) di alam kenyataan," dan ia adalah sifat 
yang paling penting dalam perbincangan Sifat 20. Terdapat 
banyak dalil dalam al-Quran dan hadis yang menunjukkan 





18 al-Ghazali, Abi Hamid Muhammad bin Muhammad. 2003. Al-Mungidh Min al-Dalal. 

Tahgig: Jamil Saliba & Kamil I’yad. Bayrut: Dar al-Andalus. Hlm. 96-97. 

14 al-Ghazali, Abi Hamid Muhammad bin Muhammad. 1961. Tahafut al-Falasifah. 

Tahqiq: Sulayman al-Dunya. Misr: Dar al-Ma’arif. Hlm. 89. 

HS Walaupun al-Sanusi hanya mengemukakan 20 sifat sahaja di dalam karyanya Umm al- 
Barahin, ini bukan bermakna beliau menyatakan bahawa Allah SWT hanya mempunyai 

20 sifat sahaja. Dimaksudkan dengan Sifat 20 tersebut adalah sifat-sifat wajib bagi Allah 
SWT yang mesti diketahui dan difahami oleh setiap umat Islam sebagai kunci awal 
mengenal Allah SWT. Dalam hal ini al-Sanusi menegaskan: Maka di antara (sifat) yang 
wajib bagi Allah 20 sifat. Lihat al-Sanusi, Muhammad bin Yusuf bin “Umar. 2001. Umm 
al-Barahin. Dlm. Hashiyah al-Dusugi “ala Umm al-Barahin. Bayrut: Dar al-Kutub al- 

“Ilmiyyah. Hlm. 95-96. 

"6 al-Dusuqi, Muhammad bin Ahmad bin “Arafah. 2001. Hashiyah al-Dusugi ‘ala Umm 
al-Barahin. Bayrut: Dar al-Kutub al- Ilmiyyah. Hlm. 97. 

tentang kewujudan Allah SWT. Contohnya sepertimana firman 
Allah SWT berikut: 


- PE Ha ee si 2 WP ots p p 
NG Aa aias AN i JI III se Gas 
D yas EURER Ol Lil GAN A laala an 


Maksudnya: “Dan di antara tanda-tanda kekuasaan-Nya 
ialah malam dan siang, serta matahari dan bulan. 
Janganlah kamu sujud kepada matahari dan janganlah 
pula sujud kepada bulan, dan sebaliknya hendaklah kamu 
sujud kepada Allah yang menciptakan-Nya, kalau betullah 
kamu hanya beribadat kepada Allah.” 


Selain hujah fitrah dan historikal, menurut (al-“Allamah) 
al-Buti,8 jalan untuk mencapai hakikat keyakinan tentang 
kebenaran wujudnya Tuhan iaitu Allah SWT boleh diperolehi 
dengan dua jalan berikut: "° 


1. Memerhati dengan pancaindera terhadap perkara yang 
diciptakan oleh-Nya seperti alam semesta yang tidak 
dijadikan dengan sia-sia. Melalui analisis yang sempurna 
dengan kaedah berfikir (mantik) yang tepat, seseorang itu 





17 Surah al-Fusilat (41): Ayat 37. 

M8 Lihat biodata dan asas pemikiran al-Buti dalam: Muhammad Rashidi bin Wahab. 2014. 
Ketokohan al-‘Allamah Muhammad Sa’id Ramadan al-Buti: Sebuah Sorotan Berkaitan 
Biografi, Sumbangan, Pengiktirafan dan Beberapa Aspek Pemikirannya. Kertas Kerja 
Seminar Pemikiran Syeikh Muhammad Sa'id Ramadhan al-Buti. Selangor: Akademi 
Intelektual Muda Sdn. Bhd. (AIMs). 

19 al-Buti, Muhammad Sa'id Ramadan. 2009. Kubra al- Yaginiyyat al-Kawniyyat. Damshig: 
Dar al-Fikr. Hlm. 77-78. Kaedah ini turut digunakan oleh ramai ulama kontemporari yang 
lain seperti: al-Khin, Mustafa Sa'id & Muhyi al-Din Dib Mistu. 1996. Al-‘Agidah al- 
Islamiyyah: Arkanuha Haga 'iguha Mufsidatuha. Bayrut: Dar al-Kalim al-Tayyib. Hlm. 
62-94. 

akan merasa yakin terhadap bukti-bukti kewujudan Allah 
SWT. Seterusnya membuktikan pula kebenaran para rasul 
yang menjadi utusan Allah SWT dengan diwahyukan al- 
Ouran kepadanya. Jalan ini dinamakan sebagai al-Tadarruj 
Min al-A'la (Menurun Dari Atas) sebagaimana huraian 
berikut: 


a) Mustahil beratnya sesuatu tanpa benda yang 
memberatkan 


Batlan al-Rujhan Bidun Murajjah maksudnya sesuatu 
itu berjalan mengikut cara dan susunan tertentu, namun 
tiba-tiba ia berubah dari cara dan susunannya tanpa 
wujud sesuatu yang mengubah dan menukarkannya. 
Maka keadaan ini adalah termasuk dalam perkara yang 
amat nyata kemustahilannya ia akan berlaku. Oleh itu, 
jika berlaku perubahan dari keadaan asalnya, sudah tentu 
wujud sesuatu yang mengubahnya kepada kedudukan 
yang baru. Begitu juga dengan hakikat kewujudan 
Allah SWT. Segala perkara yang berlaku adalah tidak 
terkeluar daripada salah satu hukum akal iaitu wajib, 
mustahil dan harus (mumkin). Wajib ialah perkara yang 
mesti ada menurut akal, mustahil ialah perkara yang 
mesti tiada menurut akal dan mumkin ialah perkara 
yang mungkin ada atau tiada menurut akal. 


Menurut al-Buti, alam semesta yang dapat disaksikan ini 
adalah daripada perkara mumkin, iaitu akal dapat menerima 
bahawa tidak mustahil alam semesta ini boleh ditiadakan 
kerana mungkin wujud sesuatu sebab tertentu yang boleh 
meniadakannya sepertimana wujud sesuatu sebab tertentu 





120 al-Buti. 2009. op.cit. Hlm. 79-80. 

yang mengadakannya. Maka segala yang berlaku terhadap 
alam semesta sudah pasti wujud suatu kesan dari luar yang 
memberatkan salah satu daripada dua mumkin sama ada ia 
layak menerima ada atau tiada. Dalam hal ini, akal akan 
menyatakan bahawa semestinya wujud suatu kekuatan dari luar 
yang memberikan kesan kepada alam semesta dan kekuatan 
ini dikaitkan dengan kekuatan Allah SWT selaku Tuhan 
Maha Pencipta. Natijah yang diperolehi daripada hakikat ini 
menunjukkan bahawa alam semesta bukan bersifat gadim, 
maka sudah tentu wujud suatu kekuasaan yang memberi kesan 
untuk menciptakan alam ini iaitu Allah SWT.!?' 


b) Mustahil berlaku tasalsul 


Mustahil berlaku tasalsul (rantaian) yang berterusan 
tanpa penghujungnya. Tidak mungkin segala kejadian 
adalah lahir daripada sebahagian yang lain tanpa ada 
kesudahan, dengan setiap satu daripada kejadian 
itu menjadi ma'lul (musabab) kepada sebelumnya 
dan menjadi “illah (sebab) kepada selepasnya tanpa 
pengakhiran. Bahkan tidak mungkin juga berlaku 
terhadap “illah terakhir yang tidak lagi menjadi ma 'lul 
tetapi menjadi “illah yang memberi kesan kepada 
semua peringkat rantaian kelahiran tersebut. Keadaan 
ini mustahil diterima oleh hukum akal kerana rantaian 
itu bersambung pada kejadian yang bersifat mumkin 
dan sudah tentu ia tidak dapat membebaskan dirinya 
daripada kejadian sifatnya yang mumkin itu. Ini kerana, 
tabiat setiap perkara mumkin itu mempunyai dua sudut 
yang sama timbangannya iaitu, sudut wujud dan sudut 





121 Ibid. Hlm. 80-81. 

tidak wujud. Maka berat salah satu daripada dua sudut 
itu sudah pasti ada sesuatu yang memberatkannya, 
terdiri daripada suatu kekuatan yang mampu mencipta 
wujud atau tidak wujud.'” 


Selain itu, rantaian yang panjang dan berterusan sehingga 
tiada kesudahannya ini terdiri daripada beberapa halagah 
(simpulan penyambungan) di mana setiap halagah tidak 
akan wujud sekiranya halagah sebelum itu tidak memberikan 
kehidupan atau kewujudan kepadanya. Maka untuk menyakini 
bahawa halagah itu benar-benar wujud, mesti terdapat suatu 
kesan dari luar yang memberi kesan atau kehidupan kepada 
rantaian selepasnya. Menurut al-Buti, jika kita tidak bersetuju 
dengan kenyataan ini, seseorang itu mesti menilai dan memilih 
salah satu daripada dua keadaan tersebut: 


(i) Semua rantaian ini sebenarnya tiada kerana tidak 
sabit wujudnya sesuatu yang memberi kehidupan dan 
kewujudan kepadanya. 


(ii) Rantaian itu ada tetapi dasarnya bersumberkan 
kepada zat Wajib al-Wujud yang telah memberi kesan 
kepadanya dan tidak pula terkesan oleh sesuatu yang 
lain daripadanya. 


Daripada kedua-dua keadaan ini, keadaan pertama ternyata 
mustahil kerana pancaindera dan pemerhatian tidak mengakui 
kebenarannya kerana alam semesta telahpun wujud kini. Ini 
kerana kelahiran sebab (“illah) adalah suatu hakikat yang 
dapat disaksikan, sedangkan perkara itu tidak pernah berlaku. 





12 Ibid. Hlm. 82. 

Maka terbatal andaian tasalsul ini dan hakikatnya berada pada 
keadaan kedua bersumberkan kepada suatu zat Wajib al- 
Wujud. Setelah diteliti, zat Wajib al-Wujud hanya layak 
untuk Allah SWT sahaja kerana Dia tidak terkesan dengan 
sebarang “illah dan ma 'Iul. Bahkan Allah SWT yang mencipta 
dan menentukan setiap “illah dan ma 'lul yang berlaku ke atas 
makhluk. 


c) Mustahil berlaku dawr 


Mustahil dawr (berpusing-pusing) tanpa diketahui 
awal dan akhirnya, dengan ertikata kewujudan atau 
terbentuknya sesuatu dalam kerangka tertentu adalah 
bergantung kepada sesuatu yang lain. Tetapi kewujudan 
atau pembentukan yang kedua itu bergantung kepada 
kewujudan pertama. Maka mustahil pada hukum akal 
untuk membenarkan andaian melalui interaksi dawr 
ini, bahkan tidak seorang yang berakal pun akan 
berkata kedua-dua kewujudan itu saling bekerjasama 
untuk mewujudkan antara satu sama lain.'“ Oleh itu, 
sebagaimana mustahil tasalsul, menyatakan alam ini 
wujud dengan sendirinya tanpa “illah yang memberi 
kesan kepada kewujudannya adalah suatu yang mustahil 
juga. Menurut al-Buti, kenyataan ini ditolak sama sekali 
kerana ia melazimkan atau memastikan suatu andaian 
yang sangat jelas kemustahilannya seperti beratnya 
sesuatu tanpa benda yang memberatkannya.'” 


Maka menyatakan alam ini menjadi “illah kepada dirinya 
sendiri dan memberi kesan kepada kewujudannya merupakan 





13 Ibid. 
14 Ibid. Hlm. 86. 
13 Ibid. Hlm. 88. 

perkara mustahil kerana pemerhatian terhadap andaian dawr 
sangat jelas tentang kemustahilannya. Kerosakan andaian ini 
membuktikan bahawa alam semesta mempunyai pencipta yang 
bersifat lain daripada yang lain. Pencipta yang menjadikan dan 
mengadakan alam ini tidak pula memerlukan pencipta lain 
untuk menciptanya. Maka pencipta ini diistilahkan sebagai 
zat Wajib al-Wujud. Dialah Allah SWT selaku Tuhan Maha 
Pencipta setiap sesuatu.'” 


d) Undang-undang sebab-musabab 


Qanun al- Illiyah atau Qanun al-Illah al-Gha 'iyyah 
ialah undang-undang yang menyatakan bahawa setiap 
ma'lul (musabab) pasti ada “illah (sebab).'*’ Sebagai 
penjelasannya, al-Buti telah membawakan beberapa 
contoh. Andaikan kita pergi ke sebuah lapangan terbang 
yang terkenal. Apabila sampai di pintu masuknya, 
tiba-tiba pintu yang tertutup itu telah terbuka dengan 
sendirinya. Dalam keadaan kehairanan, kita terus 
melangkah masuk sambil memperhatikan setiap orang 
yang keluar masuk melalui pintu itu. Keadaan sama 
terus berlaku terhadap pintu itu sepertimana awalnya 
dengan setiap kali orang masuk dan keluar, setiap kali 
itu juga pintu itu akan terbuka dan tertutup dengan 
sendirinya. 


Oleh kerana didorong perasaan ingin mengetahui tindakan 
pintu itu, kita cuba memastikan peralatan yang menyebabkan 
pintu itu terbuka dengan sendirinya. Setelah membuat 
penelitian dan pemeriksaan, didapati terdapat suatu alat di 





126 Ibid. 
12 Ibid. Hlm. 79. 

bawah pintu itu yang terkesan dengan haba setiap manusia 
yang melaluinya sehingga menyebabkan pintu itu terbuka 
dan tertutup. Maka segera terlintas dalam fikiran kita bahawa 
alat inilah yang menjadi “illah (sebab) terhadap pergerakan 
pintu tersebut. Namun lebih jauh dari sudut pemikiran ini, kita 
akan merasa kagum dan yakin bahawa alat yang canggih ini 
sudah tentu diciptakan oleh seseorang yang sangat pakar dan 
berpengetahuan tinggi.' 


Begitu juga dengan pemerhatian dan pengkajian kita 
terhadap binaan alam semesta yang sangat menakjubkan ini 
dengan segala macam bentuk susunan sama ada ia bersifat 
kulli atau juz 'i. Malah kesemua susunan ini bergerak, berjalan 
atau beredar mengikut ketetapan masing-masing tanpa 
sebarang kecatatan atau pertembungan. Kemudian, perhatikan 
pula anggota badan kita seperti mata yang digunakan untuk 
melihat sesuatu atau paru-paru digunakan untuk bernafas. 
Kita dapati segala sistem dalam badan ini sangat sempurna 
ciptaannya sehingga membolehkan kita untuk hidup dengan 
gembira. Maka terlintas dalam fikiran, tentulah aturan yang 
selari atau bersesuaian dengan tabiat semulajadi manusia ini 
adalah bertujuan untuk menyediakan segala sebab dan syarat 
yang diperlukan untuk kehidupan di atas dunia.'” 


Justeru, didapati bahawa kesemuanya menggambarkan 
wujudnya bentuk susunan dan kesesuaian yang sangat halus 
dan rapi menunjukkan terdapat sesuatu yang menghulurkan 
rahmat dan keupayaan kepada manusia untuk menjalani urusan 
kehidupan mereka." Kejadian dan aturan alam semesta yang 





12 Ibid. Hlm. 90. 
12 Ibid. Hlm. 91-92. 
30 Ibid. Hlm. 93. 

mengagumkan ini membuktikan secara yakin dan pasti bahawa 
di sebaliknya sudah tentu terdapat pencipta dan pengaturnya. 
Pencipta inilah yang mengarahkan alam semesta berjalan 
menuju kepada sesuatu matlamat yang telah ditentukannya. 
Bukti al-giyas akal ini menunjukkan bahawa wujudnya Tuhan 
Maha Pencipta, yang diistilah oleh ulama Ilmu Kalam sebagai 
Dalil al-Hikmah wa al-Tanasag sebagaimana dinyatakan oleh 
al-Quran. Maka Maha Pencipta yang dimaksudkan itu adalah 
Allah SWT. "I! 


Melalui bukti yang badihi lagi gat 'i ini, ia akan mengelukan 
lidah golongan ateis walaupun mereka dengan sengaja cuba 
berdolak-dalih serta menutup akal mereka dengan pelbagai 
alasan. Mereka selalunya hanya mampu mengulang-ulang hujah 
kemungkinan dan kebetulan sahaja. Menurut (al-‘Allamah) 
Mustafa Sabri, hujah kemungkinan dan kebetulan ini akan 
runtuh dengan sendiri kerana terdapat ketidakteraturannya dan 
ketidaktersusunannya terhadap sesuatu walaupun dibiarkan 
jutaan tahun. Maka ia tidak berguna sedikit pun bagi golongan 
ateis untuk mengandaikan atau mengkhayalkan kemungkinan 
tersusunnya satu bahagian dengan bahagian yang lain.’ 
Justeru, hujah ateis ini akan runtuh dengan sendirinya. 


2. Mengkaji kewujudan Allah SWT berdasarkan perkhabaran 
yang disampaikan kepada manusia melalui al-Quran dan 
hadis mutawatir serta hadis sahih. Kajian ini hendaklah 
dibuktikan melalui kaedah al-Luzum al-Bayyin dan al- 
Qiyas al-Awla dengan berpandukan al-istigra 'al-tam. Jalan 





8! Ibid. 
132 Mustafa Sabri. 1981. Mawgif al- ‘Aql wa ‘Ilm wa al- “Alm. Bayrut: Dar al-Ihya” al-Turath 
al-‘Arabi. Jld. 2. Hlm. 348. 

ini dinamakan sebagai al-Tadarruj Min al-Adna (Meninggi 
Dari Bawah). Antaranya firman Allah SWT berikut: 


Ape ot 
Al 





ji ga yak Gi 
Dara Ji gos 


Maksudnya: “(Mengapa mereka tidak beriman?) Adakah 
mereka telah tercipta dengan tiada yang menciptanya, 
atau adakah mereka yang mencipta diri mereka sendiri? 
Adakah mereka yang mencipta langit dan bumi itu? 
(Sudah tentu tidak!) Bahkan mereka adalah orang-orang 
yang tidak meyagini (kebenaran apa yang mereka pernah 
mengakuinya). "I? 


Rumusan daripada perbincangan ini difahami bahawa 
wujud itu terbahagi kepada dua bahagian iaitu wujud yang 
sempurna (wujud Zati) dan wujud yang tidak sempurna (wujud 
tabi'i). Adapun wujud Allah SWT adalah wujud Zati dengan 
ertikata Allah SWT adalah mawjud bagi zat-Nya sendiri 
bukan kerana terdapat “illah (sebab) lain yang memberi kesan 
kepada kewujudan-Nya. Maka sifat yang paling tepat bagi 
menggambarkan wujud Zati adalah tidak menerima tiada (al- 
‘adam).'** Manakala wujud tabi 'i pula adalah wujud selain dari 
Allah SWT, iaitu wujud alam atau makhluk, yang mengambil 
zat daripada sesuatu wujud selain dirinya dan bergantung 
kepada yang mewujudkannya itu. Maka sifat khusus bagi wujud 
tabi'i ini berada di antara dua sudut atau keadaan iaitu sudut 





133 Surah al-Tur (52): ayat 35-36. Ayat ini memperkukuhkan lagi undang-undang sebab- 
musabab yang telah dibincangkan di atas. 
134 al-Bayjuri, Ibrahim bin Muhammad bin Ahmad. 2001. Tuhfah al-Murid Sharh Jawharah 
al-Tawhid. Bayrut: Dar al-Kutub al- Ilmiyyah. Hlm. 63. 

terdahulu iaitu ketika wujud di dunia dan sudut terkemudian 
iaitu ketika wujud di akhirat. ' 


Selain itu, tanpa menafikan kelebihan akal yang dikurniakan 
oleh Allah SWT,” perlu dicatatkan juga bahawa akal 
manusia mempunyai keterbatasan tertentu yang hanya mampu 
menanggapi alam nyata pancaindera sahaja. Disebabkan itu, 
Islam melarang umatnya daripada berfikir secara berlebih- 
lebihan tentang hakikat zat Allah SWT.'” Berkata (Imam) al- 
Shafi'i yang bermaksud: “Sesungguhnya akal fikiran manusia 
adalah terbatas jangkauannya, sebagaimana terbatasnya 
pancaindera penglihatan mata terhadap sesuatu perkara. ”* 
Malah keterbatasan akal turut diakui oleh Socrates dan 
beberapa tokoh Phytagores ketika mereka membincangkan 
tentang kesudahan roh selepas mati. Mereka berdukacita kerana 
wahyu tidak diturunkan pada masa itu untuk menjelaskan 
perihal perkara ghaib antaranya persoalan roh dan kematian." 
Hakikat kelemahan akal yang dijelaskan ini bertentangan sama 
sekali dengan pendirian golongan ateis dan fahaman kebebasan 
yang menjadikan akal sebagai Tuhan mereka. 





135 al-Buti. 2009. op.cit. Hlm. 109; al-Dasugi. 2001. op.cit. Hlm. 97. 

16 Perbahasan lebih terperinci tentang kelebihan dan kekurangan akal, terutamanya dalam 
pendalilan akidah, boleh dirujuk di sini: Muhammad Rashidi Wahab & Mohd Faizul Azmi. 
2013. Kedudukan Akal dalam Pendalilan Akidah. Jurnal Teknologi: Sosial Sciences. 
Skudai: Penerbit UTM. Hlm. 31-39. 

17 Sabda Rasulullah SAW yang bermaksud: “Fikirlah terhadap segala penciptaan Allah 
dan jangan berfikir tentang zat Allah.” Lihat al-Hindi, “Ali al-Din Muttagi bin Hisham 
al-Din. 1989. Kanz al- Ummal fi Sunan al-Agwal wa al-Af 'al. No. Hadis: 5704. Bayrut: 
Muassasah al-Risalah. Jld. 3. Hlm. 106. 

88 Abi Hatim al-Razi, Abi Muhammad “Abd al-Rahman. 2003. Adab al-Shafi'i wa 
Manaqib. Tahqiq: al-Kawthari, Muhammad Zahid. Bayrut: Dar al-Kutub al-Ilmiyyah. 
Jld. 4. Hlm. 207. 

139 “Abd al-Halim Mahmud. T.th. op.cit. Hlm. 89. 

Disebabkan itu, Teori Evolusi dan Teori Big Bang yang 
dijadikan sandaran oleh golongan ateis untuk menyatakan 
bahawa Tuhan tidak wujud kerana kosmologi kejadian alam 
terjadi dengan sendirinya adalah tertolak sama sekali. Begitu 
juga falsafah meteralisme yang menyangka bahawa terdapat 
suatu “benda? yang menjadi ibu bapa kepada kewujudan turut 
dileburkan. Semua keyakinan ini bukan sahaja bercanggah 
dengan dalil al-Quran atau hadis, malah ia turut ditolak oleh 
kaedah ilmiah dan rasional akal yang sihat. Akal tidak dapat 
menerima alasan bahawa kewujudan sesuatu kejadian tanpa 
ada yang menjadikannya. Benarlah kata-kata al-Buti bahawa 
ateisme tidak lebih daripada suatu pemikiran dan tindakan 
memusuhi akal yang sihat dalam mencari kebenaran." Mereka 
sebenarnya hanyalah mengikut hawa nafsu semata-mata. 


DIALOG ABU HANIFAH DENGAN ATEIS 


Sorotan menunjukkan bahawa golongan ateis telah masuk 
menyerang Islam sejak sekian lama. Malangnya, karya ulama 
ASWJ silam khusus berkaitan ateis tidak ditemui ataupun 
mungkin hilang sehingga tidak sampai ke tangan generasi hari 
ini. Kebanyakan kisah mengenai penyelewengan golongan 
ateis dikutip secara berasingan daripada pelbagai kitab yang 
datang terkemudian. Sedangkan masalah ateis Muslim pada 
kurun ke-3 dan ke-4 Hijrah berada dalam keadaan yang 





14 Contohnya, firman Allah SWT yang bermaksud: “Dan apakah orang-orang yang 
kafir tidak mengetahui bahawasanya langit dan bumi itu keduanya dahulu adalah suatu 
yang padu, kemudian Kami pisahkan antara keduanya. Dan dari air Kami jadikan segala 
sesuatu yang hidup. Maka mengapakah mereka tiada juga beriman?.” (Surah al-Anbiya’ 
(21): ayat 30) 

MI al-Buti. 2009. op.cit. Hlm. 95. 

merisaukan.'** Dalam hal ini, dialog yang berlaku antara 
(Imam) Abu Hanifah (m. 150H/772M) dengan golongan ateis' 
merupakan salah satu kisah masyhur yang dirakamkan oleh 
ramai ulama Islam dengan lafaz cerita yang berbeza-beza." 


Ketika (Imam) al-Razi dan (Imam) Ibn Kathir membahaskan 
ayat 21 surah al-Bagarah, mereka menukilkan sebuah kisah 
dialog Abu Hanifah dengan golongan ateis secara ringkas, 
yang mana ia diriwayatkan daripada (Imam) Malik." Kisah 
dialog Abu Hanifah sebegini turut dinukilkan dalam kitab jawi 
ulama Tanah Melayu.“ Abu Hanifah menceritakan bahawa 
terdapat seorang ilmuwan besar yang berfahaman ateis dan 
kafir dari bangsa Rom yang sering mengadakan perdebatan 





42 Penulis tidak berhasrat untuk memanjangkan perbahasan berkaitan topik ini. Berikut 
antara buku yang membincangkan tentang sejarah ateis dalam Islam: “Abd al-Rahman 
Badawi. 1980. Min Tarikh al-Ilhad fi al-Islam. Bayrut: Muassasah al-“Arabiyyah. 
Dalam pendahuluan buku ini, penulis menyenaraikan empat prinsip ateis Muslim bagi 
membezakan dengan ateis Barat, iaitu: 

1. Kecenderungan penggunaan akal (rasionalisme) sebagai penguasa serta penentu pertama 
dan terakhir, di mana tidak ada yang berhak menolak serta membatalkan keputusannya 
terhadap segala sesuatu. 

2. Berpegang dengan idea yang menyatakan bahwa manusia berkembang secara progresif 
dan berjalan terus menerus, termasuklah perkembangan dalam medan ilmu. 

3. Kecenderungan manusia untuk mengarahkan kepada nilai-nilai kemanusiaan yang 
murni (humanisme) dalam kaitan hubungannya dengan nilai-nilai ketuhanan dan kenabian. 
4. Tuntutan terhadap kebebasan (liberalisme) dengan segala harganya tanpa menghiraukan 
kesan yang mungkin ditimbul daripada tuntutan ini. 

8 Golongan ateis dalam kisah ini hanya dikenali sebagai golongan dahri (dahriyyah) atau 
golongan zindig (zanadigah). Malah dalam tulisan yang lain, kebanyakkan kisah hanya 
menisbahkan kepada golongan ateis tanpa menamakan terus invididu ateis tersebut. 

144 Walaupun sebilangan sarjana mempertikaikan kesahihahan kisah dialog ini, namun ia 
diriwayatkan oleh ramai ulama yang beribawa dalam kitab-kitab mereka. 

“8 al-Razi, Fakhr al-Din Muhammad bin ‘Umar. 1981. Tafsir al-Fakhr al-Razi: Tafsir al- 
Kabir wa Mafatih al-Ghaib. Bayrut: Dar al-Fikr. Jld. 2. Hlm. 108; Ibn Kathir, Abi al-Fida’ 
Isma’il bin ‘Umar bin Kathir. 1999. Tafsir al-Qur’an al- ‘Azim. Tahqiq: al-Salamah, Sami 
bin Muhammad. Riyad: Dar Thaibah. Jld. 1. Hlm. 197. 

M6 al-Fatani, Zain al-‘Abidin bin Muhammad. T.th. ‘Aqidah al-Najin fi Tlm Usul al-Din. 
Fatani: Matba'ah Bin Halabi. Hlm. 8. Dialog pertama yang dinyatakan dalam topik ini 
diambil daripada kitab tersebut. 

dengan ulama Islam pada ketika itu. Ramai ulama telah 
dikalahkan olehnya kecuali seorang, iaitu (Imam) Hammad 
bin Abi Sulayman, guru kepada Abu Hanifah. Walau masih 
kecil, gurunya meyakini Abu Hanifah dapat menggantikan 
tempatnya untuk berdialog dengan ateis tersebut. 


Pada hari yang ditetapkan, manusia berkumpul di masjid, 
maka orang ateis itu naik ke atas mimbar dan ingin mengadakan 
perdebatan dengan ulama Islam. Katanya: “Siapakah yang 
akan menjawab soalan-soalanku?” Abu Hanifah lantas 
bangun dan menjawab: “Nyatakan soalan kamu. Orang yang 
mengetahuinya akan menjawab. ” Ateis itu bertanya: “Siapakah 
engkau ini wahai kanak-kanak? Engkau bercakap kepadaku 
sedangkan orang-orang yang mempunyai kemegahan dan 
orang-orang yang tua, berserban besar, berpakaian jubah labuh 
dan berlengan baju yang luas tidak berupaya menandingiku. 
Inikan pula engkau seorang yang masih kecil, mentah dan 
hina?.” Abu Hanifah menjawab: “Allah SWT tidak memberikan 
ketinggian dan kebesaran kepada orang yang berserban besar, 
berpakaian penuh kemegahan dan berlengan baju yang luas, 
tetapi Dia memberikannya kepada para ulama.” Kemudian 
beliau membaca ayat 11 surah al-Mujadalah. 


Ateis tersebut terus bertanya: “Apakah Allah itu wujud?” 
Abu Hanifah menjawab: “Ya.” Ateis bertanya: “Di mana?” 
Abu Hanifah menjawab: “Allah tidak bertempat.” Ateis 
bertanya: “Bagaimana yang wujud itu tiada tempat?” Abu 
Hanifah menjawab: “Dalilnya ada pada diri kamu sendiri.” 
Ateis bertanya: “Di mana?” Abu Hanifah bertanya semula: 
“Bukankah kamu ada nyawa?” Ateis menjawab: “Ya, 
memang.” Abu Hanifah bertanya: “Di manakah tempat nyawa 
atau roh kamu itu? Di kepala kamukah? Atau di perut kamukah? 
Atau di kaki kamukah?” Ateis tersebut tercengang dan tidak 


50 


Ateisme: Satu Penelitian Awal 


tahu menjawab soalan tersebut. Kemudian Abu Hanifah terus 
bertanya: “Bukankah air susu itu mempunyai minyaknya?” 
Ateis menjawab: “Ya.” Abu Hanifah bertanya: “Di manakah 
tempat minyak itu di dalam susu? Di sebelah atas susu atau di 
sebelah bawahnya?” Sekali lagi ateis tersebut tidak mampu 
menjawab soalan Abu Hanifah. 


Abu Hanifah berkata: “Sepertimana roh itu tiada tempat di 
tubuh badan dan minyak tidak bertempat di dalam susu, maka 
begitu jugalah Allah SWT tidak bertempat di alam buana ini.” 
Ateis bertanya lagi: “Apa yang ada sebelum Allah dan apa 
pula selepas-Nya?” Abu Hanifah menjawab: “Tiada sesuatu 
sebelum Allah dan tiada sesuatu selepas-Nya.” Ateis berkata: 
“Betapa dapat digambarkan sesuatu yang wujud itu tiada 
sesuatu mendahuluinya dan tiada sesuatu selepasnya?” Abu 
Hanifah menjawab: “Dalilnya ada pada anggota badanmu 
sendiri.” Ateis bertanya: “Di mana?” Abu Hanifah menjawab: 
“Tiada sesuatu pun mendahului ibu jari tanganmu, dan tiada 
sesuatu pun yang ada selepas jari kelingkingmu. Begitu 
jugalah dengan Allah SWT. Tiada sesuatu sebelum-Nya dan 
tiada sesuatu selepas-Nya.” 


Ateis itu berkata lagi: “Tinggal satu soalan lagi yang 
mahu aku kemukakan kepadamu.” Abu Hanifah menjawab: 
“Kemukakanlah, insya-Allah aku akan menjawabnya.” 
Ateis itu segera bertanya: “Apakah yang dilakukan oleh Allah 
sekarang ini?” Abu Hanifah menjawab: “Cara engkau ini 
tidak kena. Sepatutnya orang yang menjawab mesti berada di 
atas mimbar dan orang yang bertanya berada di bawah. Aku 
akan jawab pertanyaanmu jika aku berada di atas mimbar dan 
engkau turun ke bawah.” Ateis itu pun turun dan Abu Hanifah 
pun naik ke atas mimbar tersebut. Setelah duduk, ateis itu 
mengemukakan semula soalan tadi dan lantas dijawab oleh Abu 

Hanifah: “Inilah yang Allah SWT sedang lakukan sekarang. 
Dia menggugurkan yang batil seperti kamu daripada atas ke 
bawah, dan Dia menaikkan yang benar sepertiku daripada 
bawah ke atas.” Ateis itu tidak mampu menjawab dan tewas. 


Sebuah lagi kisah, dilaporkan bahawa Abu Hanifah telah 
dijemput oleh golongan ateis untuk berdialog tentang Tuhan. 
Pada hari dan masa yang ditentukan, kelibat Abu Hanifah tidak 
kelihatan dan mereka hampir putus asa menantinya. Tiba-tiba 
Abu Hanifah muncul dan meminta maaf di atas kelewatannya 
dan menjelaskan sebab beliau terlambat. Abu Hanifah berkata: 
“Sejak pagi tadi aku berada di tepi sungai. Menunggu 
kedatangan tukang perahu yang akan menyeberangiku. Namun 
setelah lama aku menunggu, dia tidak datang juga. Ketika itu 
aku melihat sejumlah papan terapung-apung di atas air. Lama- 
kelamaan papan-papan itu saling menyatu dan membentuk 
sebuah sampan. Aku pun segera menaiki dan mendayungnya 
menuju ke tempat kalian ini.” 


Mendengar cerita Abu Hanifah tersebut, para ateis berkata: 
“Kamu mengarut, wahai Abu Hanifah. Bagaimana mungkin 
papan-papan itu membentuk sampan dengan sendirinya?” 
Abu Hanifah menjawab: “Jika kalian tidak percaya papan- 
papan itu dapat membentuk sampan dengan sendirinya, lalu 
bagaimana mungkin aku percaya bahawa alam semesta yang 
begitu teratur dan indah ini tercipta dengan sendirinya, tanpa 
adanya Pencipta Yang Maha Agung?” Mendengar jawapan itu, 
para ateis terdiam dan tidak mampu berkata-kata lagi. Hujah 
mereka telah dipatahkan oleh Abu Hanifah dalam sekelip 
mata. Akhirnya, golongan ateis ini bertaubat di tangan Abu 
Hanifah.” 





M7 al-Maydani, “Abd al-Rahman Hasan Habannakah. 1979. Al- ‘Aqidah al-Islamiyyah wa 
Ususuha. Damshig: Dar al-Galam. Hlm. 142. 

Selain itu,Allah SWT turutmerakamkan beberapakisah umat 
terdahulu, antaranya kisah Nabi Ibrahim AS dengan kaumnya 
yang kafir. Firman Allah SWT yang bermaksud: “Apakah kamu 
tidak memperhatikan orang yang mendebat Ibrahim tentang 
Tuhannya (Allah) kerana Allah telah memberikan kepada orang 
itu pemerintahan (kekuasaan). Ketika Ibrahim mengatakan: 
Tuhanku ialah yang menghidupkan dan mematikan, orang itu 
berkata: Saya dapat menghidupkan dan mematikan. Ibrahim 
berkata: Sesungguhnya Allah menerbitkan matahari dari 
timur, maka terbitkanlah dia dari barat, lalu terdiamlah orang 
kafir itu; dan Allah tidak memberi petunjuk kepada orang- 
orang yang zalim.” Ayat ini membuktikan bahawa tiada 
manusia yang dapat menafikan kewujudan Allah SWT sebagai 
Tuhan Maha Pencipta. 


KEWUJUDAN TUHAN MENURUT 
SARJANA BARAT 


Sebahagian besar sarjana zaman moden di Barat turut mengakui 
kewujudan Tuhan, namun tulisan ini hanya mengambil beberapa 
contoh sahaja. Dalam sebuah buku bertajuk The Evidence 
of God in an Expanding Universe suntingan John Clover 
Monsma, dikumpulkan 30 artikel daripada ilmuan atau sarjana 
Barat di Amerika dalam pelbagai bidang, bagi menjelaskan 
bahawa Tuhan adalah wujud.'” Setiap mereka mengemukakan 
hujah dan bukti berdasarkan bidang kepakaran masing- 
masing. Artikel pertama bertajuk The Origin of The World: By 





8 Surah al-Baqarah (2): ayat 258. 

1? John Clover Monsma (ed.). 1958. The Evidence of God in an Expanding Universe: 
Forty American Scientists Declare Their Affirmative Views on Religion. New York: G. P. 
Putnam's Sons. Buku ini turut diterjemahkan ke dalam bahasa Arab. Lihat Nakhabat Min 
al- Ulama” al-Amarikiyyin. T.th. Allah Yatajalla fi “Asr al- Ilm. Bayrut: Dar al-Qalam. 

Chance or Design tulisan Frank Allen menyimpulkan empat 
kemungkinan dalam menafsirkan keyakinan bahawa alam 
semesta ini ada, iaitu: 


a) 


b) 


c) 


d) 


Menganggap alam ini adalah khayalan atau angan- 
angan belaka, dan pandangan ini berlawanan dengan 
kenyataan dan keyakinan kita bahawa alam ini wujud 
adanya. 


Menganggap alam ini muncul begitu sahaja, dan 
pandangan ini tertolak secara aksiom, iaitu ia merupakan 
perkara yang diterima umum tanpa perlu diperdebatkan 
lagi. 


Menganggap alam ini kekal serta tidak memiliki 
permulaan, dan pandangan ini tertolak kerana menyamai 
keyakinan orang beriman bahawa keazalian hanya 
untuk Tuhan. 


Menganggap alam ini memiliki Pencipta, iaitu Tuhan, 
yang membuat dan mengatur dengan sangat rapi. 
Kemungkinan ini sahaja yang rasional dapat diterima 
akal. 50 


Dalam artikel Robert Morris Page bertajuk A Conclusive 
Test, beliau menyatakan bahawa para rasul yang mendakwa 
mereka diutuskan oleh Tuhan telah menyampaikan dua perkara 
penting iaitu; pertama, tentang alam ini adanya Pencipta 
yang wajib diimani, dan kedua, tentang perkara-perkara 


ghaib 


yang akan berlaku kelak. Perkara kedua benar-benar 


berlaku dan sebahagiannya boleh dilihat sehingga kini. Hal 





PO Frank Allen. 1958. The Origin of The World: By Chance or Design. Dim. The Evidence 
of God in an Expanding Universe. New York: G. P. Putnam's Sons. Hlm. 19-24. 

ini membuktikan kebenaran risalah yang dibawa oleh mereka 
sehingga mewajibkan manusia percaya kepada para rasul, 
termasuklah berita mengenai Tuhan. Akal manusia tidak dapat 
menolak atau membantah kebenaran yang dibawa oleh para 
rasul. Malah keimanan akan kewujudan Tuhan merupakan 
perkara terpenting yang tumbuh dalam perasaan dan sanubari 
fitrah manusia. >! 


Dalam artikel Merritt Stanley Congdon bertajuk The Lesson 
of The Rosebush, beliau menyatakan bahawa banyak perkara 
yang diyakini oleh manusia hanya bersandarkan kepada 
logik akal semata-mata. Antaranya manusia mempercayai 
kewujudan atom, walaupun mereka sendiri tidak pernah 
melihat atom secara langsung. Demikian juga halnya dengan 
kewujudan Tuhan, yang mana manusia boleh mengenal Tuhan 
melalui logik. Dengan kemampuan akal yang sihat, manusia 
dapat memikirkan tentang adanya satu kekuatan luar biasa 
yang telah mengatur dan menguasai alam semesta ini. Segala 
yang ada di alam ini sebagai bukti jelas kewujudan Tuhan yang 
Maha Agung lagi Maha Menguasai. Malah penelitian ilmiah 
semuanya kembali kepada tanda-tanda kewujudan Tuhan. >? 


Dalam artikel John Cleveland Cothran bertajuk The 
Inescapable Conclusion, beliau menyatakan bahawa hasil 
yang dicapai melalui pembuktian ilmiah dalam setiap bidang 
ilmu pengetahuan bukan sekadar suatu kebetulan. Contohnya 
dalam ilmu kimia, dibuktikan bahawa gerakan setiap benda 
dalam alam ini tidak mungkin terjadi secara kebetulan. Semua 





PI Robert Morris Page. 1958. A Conclusive Test. Dlm. The Evidence of God in an 
Expanding Universe. New York: G. P. Putnam's Sons. Hlm. 25-30. 

12 Merritt Stanley Congdon. 1958. The Lesson of The Rosebush. Dlm. The Evidence of 
God in an Expanding Universe. New York: G. P. Putnam's Sons. Hlm. 31-36. 

benda tidak kekal kerana sesuatu benda itu ada permualaan 
dan pengakhirannya. Dengan landasan ini, alam semesta 
adalah makhluk yang terpaksa tunduk kepada suatu aturan dan 
undang-undang yang telah ditetapkan oleh Pencipta. Bahkan 
beliau memetik kata-kata Lord Kelvin: Jika kamu memikirkan 
secara mendalam, kamu akan dipaksa oleh ilmu sains untuk 
percaya kewujudan Tuhan.” 


Dalam artikel Walter Oscar Lundberg bertajuk Applying 
The Scientific Method, beliau menyatakan bahawa mereka 
yang tidak menerima hasil penelitian ilmiah tentang kewujudan 
Tuhan mempunyai dua sebab: pertama, terpengaruh dengan 
propaganda ateisme yang berlandaskan kepentingan tertentu 
khususnya politik, kedua, berpegang dengan kepercayaan itu 
sejak kecil lagi sehingga gagal melihat kebenaran ketika mereka 
dewasa. Maka ilmuan yang mendalami ilmu pengetahuan 
kerana mengharapkan redha Tuhan, akan merasai kenikmatan 
tersendiri yang sangat besar. Setiap penemuan daripada tanda- 
tanda di alam ini akan mengukuhkan lagi kepercayaan mereka 
kepada Tuhan. Keimanan kepada Tuhan adalah sumber segala 
kebahagian manusia. "4 


Dalam artikel Paul Clarence Aebersold bertajuk Physical 
Evidences of God, beliau menyatakan bahawa seluruh manusia 
bersepakat tentang wujudnya Tuhan. Manusia merasakan, sama 
ada melalui logik mahupun rohani, terdapat suatu kekuatan 
yang sangat dahsyat yang mengatur alam semesta ini dengan 
sangat rapi. Kekuatan ini adalah Tuhan yang Maha Agung 





158 John Cleveland Cothran. 1958. The Inescapable Conclusion. Dlm. The Evidence of 
God in an Expanding Universe. New York: G. P. Putnam’s Sons. Hlm 37-42. 
154 Walter Oscar Lundberg. 1958. Applying The Scientific Method. Dim. The Evidence of 
God in an Expanding Universe. New York: G. P. Putnam’s Sons. Hlm. 55-58. 

dan Maha Besar. Walaupun manusia tidak mampu mengenal 
hakikat Tuhan, namun banyak bukti dan tanda pada alam ini 
yang menunjukkan bahawa Tuhan itu wujud. Bahkan beliau 
memetik kata-kata Francis Bacon: Sangat sedikit falsafah yang 
mendekatkan manusia kepada ateisme, umumnya mendalami 
falsafah akan membawa kepada agama.'* 


Dalam artikel George Herbert Blount bertajuk The 
Reasonableness of Theism, beliau menyatakan bahawa beliau 
sangat beriman kepada Tuhan, bahkan lebih daripada itu 
menyerahkan segala perkara kepada-Nya. Pemikiran tentang 
ketuhanan bukan sekadar perihal falsafah, sebaliknya ia 
mengenai keimanan kepada Tuhan yang merupakan tujuan 
utama kehidupan manusia. Jika diperhatikan logik golongan 
ateis, didapati logik mereka benar-benar salah. Mereka juga 
meningkari aturan yang ada dalam alam semesta ini yang 
dianggap sebagai suatu khayalan. Namun sehingga kini 
mereka tidak dapat mengemukakan satu dalil konkrit pun yang 
membuktikan Tuhan tidak wujud. ">? 


Dalam artikel Andrew Conway Ivy bertajuk The 
Absoluteness of The Certainty of Gods Existence, beliau 
menyatakan bahawa tiada seorang pun yang mampu 
menyalahkan aturan sebab-musabab. Tanpa sistem aturan 
ini maka tiada benda akan hidup dan akal manusia tidak 
dapat bekerja. Bahkan beliau secara tegas mengisytiharkan 
keimanannya di sebalik undang-undang sebab-musabab ini 
terdapat suatu kewujudan yang hakiki, iaitu Tuhan selaku 
Maha Pencipta. Mereka yang tidak percaya kepada Tuhan 





155 Paul Clarence Aebersold. 1958. Physical Evidences of God. Dlm. The Evidence of God 
in an Expanding Universe. New York: G. P. Putnam’s Sons. Hlm. 59-62. 

156 George Herbert Blount. 1958. The Reasonableness of Theism. Dim. The Evidence of 
God in an Expanding Universe. New York: G. P. Putnam’s Sons. Hlm. 125-131. 

disebabkan oleh terdapat tompokan hitam dalam akal mereka 
yang menghalang mereka daripada melihat gambaran yang 
sebenar. Hidup atau mati seseorang itu tidak akan bermakna 
jika mereka tidak percaya kewujudan Tuhan." 


Selain itu, Abraham Cressy Morrison'8 menulis sebuah 


buku bertajuk Seven Reasons Why a Scientist Believes in 
God bertujuan untuk mengumpulkan pelbagai fakta dan 
seterusnya merumuskan tujuh sebab atau alasan mengapa 
manusia mesti percaya kepada kewujudan Tuhan.'? Tujuh 
sebab tersebut diringkaskan sebagaimana berikut: 


1. Keunikan dunia. Berdasarkan hukum matematik 
contohnya, kita dapat membuktikan bahawa alam 
semesta ini di rekacipta dan digerakkan oleh suatu 
Kebijaksanaan yang luar biasa. Bumi perputar pada 
paksinya dengan kelajuan 1000 batu sejam. Jika 
kelajuan ini berubah kepada 100 batu sejam, maka 
siang dan malam akan menjadi 10 kali lebih lama 
daripada keadaan biasa. Sementara itu, matahari akan 
menjadi lebih panas dan merosakkan tanaman di bumi 
kerana siang harinya yang panjang. Sedangkan tanaman 
yang baru tumbuh akan menjadi beku pada malam hari. 
Andaikan pula matahari yang mempunyai suhu 12000 





157 Andrew Conway Ivy. 1958. The Absoluteness of The Certainty of God 5 Existence. Dlm. 

The Evidence of God in an Expanding Universe. New York: G. P. Putnam's Sons. Hlm. 

224-247. 

18 Abraham Cressy Morrison juga pernah menulis sebuah buku bertajuk Man Does Not 
Stand Alone bagi menjawab buku golongan ateis yang bertajuk Man Stands Alone tulisan 
Julian Sorell Huxley. Lihat A. Cressy Morrison. 1944. Man Does Not Stand Alone. New 
York: Fleming H. Revell Company; Julian S. Huxley.1941. Man Stands Alone. USA: 
Harper & Brothers. 

19 A, Cressy Morrison. 1964. Seven Reasons Why a Scientist Believes in God. New Jersey: 

Fleming H. Revell Company. 

darjah fahrenheit hanya memberikan separuh daripada 
radiasi yang biasa, manusia pun akan menjadi beku. 
Sebaliknya, apabila radiasi diberikan separuh lebih 
banyak daripada yang biasa, manusia akan hangus. 


Kecondongan bumi berada pada kelandaian 23 darjah. 
Dapatkah kita bayangkan apa yang akan terjadi apabila ia 
berada pada kecondongan yang tidak mencukupi? Jika ini 
benar-benar berlaku, maka lautan akan bergerak ke Utara dan 
Selatan sehingga tertimbun dalam bentuk benua-benua salji. 
Begitu juga jika bulan tidak berada pada jarak sekarang iaitu 
50000 batu. Akibatnya, gelombang laut akan menjadi terlalu 
besar dan semua benua di permukaan bumi akan ditenggelami 
air. Malah gunung-ganang turut terhakis. Beberapa contoh yang 
dinyatakan ini menunjukkan bahawa tiada satu kemungkinan 
pun dalam kehidupan kita di bumi ini terjadi semata-mata 
hanya suatu kebetulan.' 


2. Kesempurnaan kehidupan. Kehidupan sememangnya 
tidak mempunyai berat atau dimensi, namun ia jelas 
memiliki kekuatan. Kehidupan turut menakluki 
tiga unsur alam iaitu air, daratan dan udara. Sesuatu 
kehidupan berperanan sebagai pereka dan pelaksana 
yang memberikan bentuk tertentu kepada kehidupan 
yang lain pula. Sebagai pemuzik misalnya, kehidupan 
burang-burung dengan siulan dan lagu yang merdu 
merupakan interaksi yang saling melengkapi dan 
memerlukan antara satu sama lain. Malah kehidupan 
yang kecil seperti titisan protoplasma mempunyai benih 
dan kekuatan untuk memberikan kehidupan yang baru. 





10 Ibid. Hlm. 11-19. 

Jelasnya, semua kehidupan dalam alam semesta ini 
kelihatan sempurna penciptaan dan aturannya.'"' 


3. Kebijaksaan haiwan. Naluri yang dilengkapkan kepada 
haiwan membuktikan kesempurnaan Tuhan. Tanpa 
naluri ini, haiwan hanyalah makhluk kecil yang tidak 
berdaya menjalani kehidupan. Serangga yang disebut 
penyengat antara haiwan yang mempunyai keanehan. 
Penyengat boleh menyengat magsanya seperti belalang 
sehingga pengsan untuk dijadikan makanan awetan. 
Bagi penyengat, memakan mangsa yang sudah 
mati boleh membahayakan hidupnya. Penyengat itu 
kemudian bertelur dan mati tanpa sempat melihat anak- 
anaknya, namun makanan untuk anak-anaknya telah 
disediakan. Sistem dan proses kehidupan haiwan yang 
luar biasa ini tidak terjadi dengan sendirinya melainkan 
adalah suatu anugerah daripada Pencipta.'? 


4. Fikiran manusia. Manusia ternyata memiliki sesuatu 
yang mengatasi naluri haiwan, iaitu kekuatan akal fikiran. 
Tidak terdapat satu haiwan pun yang pernah tercatat 
memiliki kemampuan berfikir seperti boleh mengira 
serta memahami satu sehingga sepuluh. Jikalau naluri 
haiwan dapat diumpamakan sebagai satu bunyi tunggal 
dari seruling, indah tetapi terbatas, namun otak manusia 
pula memiliki semua bunyi daripada semua jenis 
instrumen yang ada dalam sebuah orkestra. Hakikatnya, 
fakta keempat ini tidak perlu diperjelaskan lagi kerana 
setiap manusia mengetahui akan kelebihan akal yang 
dianugerahkan oleh Tuhan kepada mereka. Sepatutnya 





161 Ibid. Hlm. 20-28. 
12 Ibid. Hlm. 29-35. 

manusia bersyukur di atas nikmat kemampuan akal 
sehingga kita berada pada keadaan sekarang ini.'® 


5. Keajaiban genetik. Keperluan bagi setiap kehidupan 
terserlah di dalam fenomena alam yang dikaji dan 
diperhatikan sehingga kini, tetapi malangnya ia tidak 
dapat dilihat dengan jelas oleh Darwin. Keajaiban 
kejadian manusia bermula daripada sekecil-kecil baka 
(genetik) dan tempat, dengan melalui proses yang 
sangat kompleks, kemudian baka itu membiak menjadi 
manusia dengan sempurna. Lebih mengagumkan 
bahawa di tempat yang sangat kecil ini, iaitu bumi, 
terdapat semua jenis karakter individu daripada manusia 
yang berbeza-beza. Sungguh perkara ini adalah suatu 
keajaiban yang nyata kepada manusia berakal bagi 
membuktikan kehebatan ciptaan Tuhan. Inilah evolusi 
sebenar kejadian manusia.'™ 


6. Keseimbangan alam semulajadi. Melihat ekonomi kini, 
kita boleh mengerti bahawa hanya suatu kebijaksanaan 
yang luar biasa sahaja dapat meramalkan dan 
mempersiapkan alam kehidupan dengan teliti. Beberapa 
waktu yang lampau, terdapat sejenis kaktus yang 
ditanam oleh orang di Australia untuk dijadikan pagar 
pelindung. Kaktus itu tumbuh dengan pesat sehingga 
merosakkan tempat tinggal dan tanaman mereka. 
Setelah dikaji, terdapat sejenis serangga yang hidupnya 
hanya bergantung kepada kaktus itu sahaja sebagai 
makanan. Dalam masa yang singkat, pertumbuhan 
kaktus dapat dikawal, namun peliknya serangga tadi 





168 Ibid. Hlm. 36-40. 
'“ Ibid. Hlm. 41-49. 

tidak berkembang biak secara pesat seiring dengan 
kekurangan kaktus. Kawalan serta perimbangan yang 
demikian itu ternyata dipersiapkan secara semulajadi.' 


Idea Tuhan. Kenyataan bahawa manusia tidak dapat 
melepaskan dirinya daripada pemikiran mengenai 
ketuhanan adalah suatu bukti yang sangat tepat dan luar 
biasa. Keyakinan tentang Tuhan tersebut timbul hasil 
daripada pemikiran manusia tentang konsep ketuhanan 
dan penciptaan. Dengan kekuatan pemikiran, hanya 
manusia sahaja dapat membuktikan adanya sesuatu 
kuasa yang tidak dapat dilihat dengan mata kasar. Secara 
fitrahnya, tidak diragui lagi sesungguhnya manusia 
tidak dapat membebaskan diri daripada mempercayai 
kewujudan Tuhan. Malah melalui penelitian ilmiah, 
keyakinan manusia tentang Tuhan selaku Pencipta akan 
terus diperkukuhkan.'® 


Berdasarkan pengakuan para sarjana Barat ini, walaupun 


sebahagian mereka bukan beragama Islam, tetapi kepercayaan 
mereka terhadap kewujudan Tuhan masih menjadi pegangan 
kukuh dalam diri mereka. Kajian ilmiah yang dijalankan 
jelas membuktikan tentang kebenaran Tuhan sebagai Maha 
Pencipta bagi alam semesta. Hal ini menunjukkan bahawa 
keimanan kepada Tuhan merupakan pegangan yang diterima 
oleh setiap manusia yang berakal tanpa mengira agama, bangsa 
dan kedudukan. Maka pemikiran menolak kewujudan Tuhan, 
sebagaimana pegangan golongan ateis, bukanlah suatu yang 
bersifat ilmiah, bahkan ia menyalahi fitrah semulajadi kejadian 
manusia yang berhajat kepada Tuhan. 





165 Ibid. Hlm. 50-54. 
166 Ibid. Hlm. 55-61. 

KESIMPULAN 


Setiap agama dan negara di dunia sedang berhadapan 
dengan ancaman atiesme yang menyeru kepada pemikiran 
menolak Tuhan. Ateis percaya bahawa Tuhan tidak wujud 
dan kewujudan Tuhan adalah palsu. Secara tidak langsung 
ateisme turut menolak agama, atau tidak beragama, kerana 
dasar setiap agama adalah mempercayai kewujudan Tuhan. 
Pemikiran songsang ini merupakan antara sejarah terburuk 
dalam kehidupan bertamadun manusia. Bagi seorang Muslim, 
menganut fahaman ateis dianggap sebagai kufur atau murtad 
kerana menolak Allah SWT sebagai Tuhan, malah ia merupakan 
suatu bentuk penjajahan baru.'” Namun malangnya dunia 
Barat hari ini melihat ateisme sebagai sebuah kepercayaan 
yang perlu diiktiraf oleh semua orang kononnya ia adalah hak 
asasi setiap manusia. 


Disebabkan itu, Malaysia antara negara yang telah 
dilabelkan sebagai tidak mesra ateis sejak tahun 2012 lagi, 
apabila mewajibkan warganya mendaftarkan status agama 
mereka secara rasmi.' Perkara ini didedahkan dalam satu 
laporan yang dikeluarkan oleh International Humanist and 
Ethical Union (IHEU) yang menyatakan bahawa golongan ateis 
atau freethinkers'” menghubungi mereka untuk memberitahu 





1" Wan Mohd Nor Wan Daud. 30 Julai 2016. Ateis, murtad suatu bentuk penjajahan. 
Dlm. https://www.bharian.com.my/node/178294, Wan Mohd Nor Wan Daud. 13 Ogos 
2016. Kolonialisme baharu, ateis ancam ummah. Dlm. https:/www.bharian.com.my/ 
node/182659 

18 Reuters. 10 Disember 2012. Atheists around world suffer persecution, discrimination: 
report. Dlm. http://www.reuters.com/article/us-religion-atheists/atheists-around-world- 
suffer-persecution-discrimination-report-idUSBRE8B900520121210 

12 Istilah freethinker pertama kali digunakan oleh William Molyneaux (m. 1698M) pada 
tahun 1679 dalam surat beliau kepada John Locke sebagai merujuk kepada perihal John 
Toland. Lihat J. G. Simms. 1982. William Molyneux of Dublin: 1656-1698. Ireland: Irish 
Academic Press. Hlm. 87. 

bahawa mereka tidak boleh bergerak bebas dalam negara yang 
meletakkan agama sebagai dasar negara.'” Justeru, apabila 
pendedahan mengenai aktiviti golongan ateis di Malaysia 
didedahkan oleh media dan mendapat kritikan daripada 
pelbagai pihak, mereka berani mengugut pihak kerajaan dan 
pihak berkuasa agama agar tidak mengambil tindakan terhadap 
ahli-ahli mereka.''! 


Dalam hal ini, selain fatwa dan undang-undang, 
pengukuhan ilmu keagamaan melalui pendidikan dan 
penyelidikan merupakan elemen terpenting dalam menangani 
ancaman ateisme di Malaysia secara berkesan. Pengajian akidah 
ASWJ yang berteraskan wacana Sifat 20 dengan huraian terkini 
berlandaskan Ilmu Kalam mesti diketengahkan dengan lebih 
meluas kepada seluruh umat Islam, kerana ia mampu untuk 
menangkis pemikiran menolak kewujudan Tuhan. Perbahasan 
sifat Wujud sebagai sifat yang wajib bagi Allah SWT perlu 
diberikan penekanan dengan menggunakan kekuatan dalil 
naqli dan dalil ‘agli secara menyeluruh serta disokong bukti 
empirikal. Usaha ini sewajarnya digalas oleh seluruh institusi 
agama Islam dan intitusi pendidikan di Malaysia. 


Pada masa yang sama, aktiviti dakwah terutamanya 
kepada golongan remaja yang kurang pendidikan agama perlu 
dipergiatkan lagi dengan pelbagai kaedah, memandangkan 
mereka adalah sasaran yang terdedah dengan bahaya ateisme. 





10 International Humanist and Ethical Union. 2012. Freedom of Thought 2012: A Global 
Report on Discrimination Against Humanists, Atheists and the Nonreligious. Hlm. 12. 
Dim. http://iheu.org/wp-content/uploads/IHEU %20Freedom%200f%20Thought%20 
2012.pdf 

11 Menara.my. 9 Ogos 2017. Atheist Republic Ugut Kerajaan Malaysia. Dlm. https:// 
www.menara.my/atheist-republic-ugut-kerajaan-malaysia/'® Ibid. Hlm. 50-54. 

Golongan remaja sebegini perlu didekati secara bersahaja 
dan santai agar kefahaman tentang Islam dapat disampaikan 
juga kepada mereka. Selain itu, pihak berautoriti disarankan 
memanfaatkan penggunaan media online semaksimum yang 
mungkin dalam menyebarkan dakwah Islam. Ini kerana, 
majoriti manusia pada zaman globalisasi kini menggunakan 
media online untuk mencari maklumat dan informasi. Maka 
menjadi kewajipan bagi umat Islam berjihad menguasai media 
online. Dalam ertikata lain, semua pihak mesti bersatu bagi 
menghadapi ancaman ateisme di Malaysia. 


Alhamdulillah, selesai ditulis pada: 
Jumaat, 1 Muharram 1439H / 22 September 2017M 

